text:
For di onderzoek hasi aki na Hulanda,a constata ku Antianonan ta core un risgo grandi pa bira Diabetico, mescos ku e otro
migrantenan. Gevoeligheid pa e maleza aki tambe ta hunga un rol, pero Sobre Peso dor di otro sistema di bida y alimentacion ta
pri mondial! Diabetis Tipo 2: E tipo 2 ta bini hopi dilant serka personanan riba 45 anja di edat, serka Hindustaanan e risco ja ta na 35 anja di edat!
Ta hopi importante pa evita di hanja e maleza na jong. Esaki por evita dor di controla bo alimentacion y pa hasi ejersicio intencivo, minimo 30 minuut pa dia ! Mas informacion over di con pa come mas Saludabel por hanja den e folder Gezond Eten en Bewegen! Van Het Voedingscentrum !
Risicotest Pa Bira Diabetico
Dor di hasi e test aki por mira con grandi e risico pa hanja Diabetis ta (malu di suku ). Por hanja e test aki riba e website aki. Pero tambe por wak e Folder Kijk Op Diabetes. Ey por hasi un bestelling pa e test tambe! Of na botica (apotheek) tambe por hanje.
Si e scoor ta mas ku 6 punto ta bon pa consulta ku un docter pa hasi mas onderzoek !
Informatie in Papiamentu
For di onderzoek hasi aki na Hulanda,a constata ku Antianonan ta core un risgo grandi pa bira Diabetico, mescos ku e otro


c: text/html

text:
Parlamentario Endy Croes a tuma nota cu Sr Roland Tuitt e mucha manda di Speed y Patrick Paskel kier drenta arena politico dunando cierto expresionnan manera cu ta depende di e maneho di gobierno lo traduci den mas fondo pa deporte.
Tin biaha mester pensa si ta bal le la pena reaciona riba tipo nan asina cu algun periodista ta pone palabra den nan boca.
Roland Tuitt ta bij di locual a tuma Lugar den Lotto:
Rato rato Tuitt kier bin cu publicacionnan politico pa purba hustifica e fracaso di e bestuur actual. Ta bon pa Tuitt sondea historia di Lotto cu a inicia desde 1982 tras di vision di MEP e tempo aya Roy van Putten (def), Remy Zaandam y estadista Betico Croes. Despues Lotto a evoluciona na final di 1999 unda Lotto a bay online siendo bou maneho di Ola e tempo aya y desde 2001 MEP a tuma over.
Desde 2001-2009 benta nan a tripflica bou maneho di Ramon Lee y MEP di 16 miyon pa mas cu 42 miyon bruto pa aƱa 2009. Entre 2002 y 2009 a construi Parke Jaburibari, Stadion Frans Figaroa, Stadion Nady Croes y Crismo Angela, Parkenan na Pos Chiquito, Sportcomplex Yara y Simeon Antonio, veld di futbol na Yara y a drecha iluminacion di tur canchanan rond Aruba mientras a keda inverti den e atleta y Federacionnan tur aƱa.
Te hasta deportenan cu no ta reconoci mediante un federacion a haya ayudo manera Bolaās , Bush league etc etc pa nombra algun. Desde 23 di November 2009 te cu awor AVP a take over y ta mesun hendenan nombra door di Mike de Meza y Mike Eman desde e tempo aya ta na timon te cu awe. Tuitt por nombra (1) solo proyecto den infrastuctura di deporte cu nan a realisa? Tuitt a lesa rapportnan financiero 2009-2010-2011-2012-2013 y 2014? Tuitt a comronde cu e hendenan aki a hinka 5 miyon di deporte den mannan di amigonan abogado na tur sorto di investigacion? Tuitt ta di acuerdo cu esaki? Dicon nunka pero nunka Tuitt a menciona esaki? Tuitt ta tapa kisas pa e coruptonan mes mes? October proximo esaki lo yega un final. Raad van Toezicht boso cuminsa enpaketa y buska boso stoel di zoya paso no tin awa pa laba. Ta esakinan Tuitt mester buska pa sa promer cu e kier hunga politica barata y defende esnan cu a habraca Lotto cu e solo intension paso ta nan a firma Bo contract lucrativo.
Tuitt tampoko a cumpli cu Statuut:
Como Directeur Bo mester carga Bo responsabilidad. Statuut nobo di October 2017 bou di cual Tuitt a firma como Director ta para hopi kla. Jaarrekening di Lotto mester ta kla 6 luna despues di e kalenderjaar. Pues tur aƱa na Juni e jaarrekening di e aƱa anterior mester ta kla prepara pa wordo presenta na Raad van Toezicht. Art 16 di Statuut lid 3 ta papia hopi kla cu e Director ta obliga di presenta dentro di 3 luna di e aƱa coriente un un relato annual na Raad van Toezicht y ta specifica con y kiko e mester cumpli cune. Figurabo awor Director ta core purbando di sera jaarrekening nan di aƱanan atrasa. Tuitt a presenta cifras di aƱa 2020 caba? Wel Tuitt tambe ta in gebrek. Pues mas bale Bo cumpli cu bo responsabilidad nan como āBestuurderā enbes di hunga politica barata den prensa mediante Bo amigonan Patrick Paskel y Speed. Hustamente e dosnan aki ta ricibiendo regaldo grandi di plaka di deporte pa tur sorto di coi loko y cu cooperacion di Bestuurder y Raad van Toezicht. Mensahe final percura pa tur documento ta den Lotto y carga Bo responsabilidad. Pronto e biento nobo lo ta suplando.

robotstxt: allowed

filter: keep


text:
ORANJESTAD – Aruba ta bai kuminsá tòg ku eliminashon di 12.6 porshento redukshon riba salario di ámtenarnan i sobrá personal di gobièrnu. Ku e desishon aki Promé Minister Evelyn Wever Croes ta bai kontra di palabrashonnan ku Hulanda.
E luna aki ámtenarnan ta kuminsá haña sinku porshento bèk di e 12.6 porshento ku segun palabrashon ku Hulanda mester a retené debí na sosten di korona.
E Promé Minister a biaha speshal pa Hulanda pa konvensé e sekretario di estado ku Aruba ta kumpli ku tur kondishon pa terminá paulatinamente e redukshon di salario.
Segun Konseho di Minister di Reino esei no ta e kaso. E punto mas prinsipal ku ta habrí ainda ta e normalisashon di salarionan haltu na kompanianan anónimo di gobièrnu. Pasobra Aruba no a yena e kondishon ei bon, Den Haag no ta bai di akuerdo ku pago di sinku porshento bèk.
Den un reakshon e sekretario di estado ta bisa ku e no ke añadi nada di loke Konseho di Minister di Reino a bisa na final i konsekuentemente ta keda mantené e eksigensia pa atendé ku e salarionan haltu di e kompanianan di gobièrnu.
Si kuminsá tòg ku e pago bèk un otro konsekuensia ta ku Aruba lo no por hasi apelashon mas riba un estado di eksepshon, kaminda temporalmente e no mester kumpli ku e normanan di presupuesto.


text:
EKSITOSO KURSO TOKANTE ‘EVENEMENTENVEILIGHEID / CROWD MANAGEMENT’
MINISTERIO KONSERNÍ ASUNTUNAN GENERAL I PROMÉ MINISTER
EKSITOSO KURSO TOKANTE ‘EVENEMENTENVEILIGHEID / CROWD MANAGEMENT’
PUBLIKÁ RIBA 21 SÈPTÈMBER 2022
WILLEMSTAD – Directie Risicobeheersing & Rampenbeleid (DRR) pa di 5 aña konsekutivo ta organisá e ‘Basis & Verdieipingscursus Evenementenveiligheid / Crowd Management’. Pa promé aña tambe a organisá e ‘Gevorderdencursus Evenementenveiligheid / Crowd Management’.
E kursonan a ser duná dor di representantenan di MOJO Concerts (Hulanda), The Security Company i ku input di Brantwer Kòrsou i Korps Politie Curaçao (KPC). Esaki a sosodé bou di kordinashon i guia di Directie Risicobeheersing & Rampenbeleid di Ministerio di Asuntunan General, kual ta e direktorado ku na nòmber di Minister di Asuntunan General ta enkargá ku maneho, kordinashon i supervishon di tareanan pa ku krísis i desaster na Kòrsou.
Durante e kursonan kursistanan a siña kon pa halsa seguridat na evenementonan di sierto magnitut, kaminda tin un aglomerashon grandi di persona ku por forma un potensial riesgo òf kalamidat (manera identifiká den e profil di Riesgo di Kòrsou). Pero tambe kon pa traha un plan di seguridat indikando kua ta e ‘best practices’ pa tene kuenta kuné durante un evenemento i tambe kon instansianan di gobièrnu i instansianan privá por traha konhuntamente den kuadro di evenementonan grandi pa halsa e seguridat.
Alabes durante e kursonan a enfoká riba kon komuniká na e manera mas adekuá interno òf eksterno den un situashon ‘normal’ òf un situashon di krísis. A para ketu i a profundisá riba kua ta e medidanan preparativonan ku por tuma i kua ta e mihó manera pa instruí un públiko grandi na un evenemento, kon pa usa medionan sosial mas efisiente pa komuniká i kon pa kombatí ‘fake news’.
Na total 84 sertifikado a ser otorgá na representantenan di e.o. Fundashon Desaroyo Deportivo Kòrsou – FDDK, Korps Politie Curaçao, Brantwer Kòrsou, Uivoeringsorganisatie Cultuur & Sport, T xperience, Lions Dive Beach Resort, Marriot Beach Resort, Strong Security & Arbeidsinspectie, Securitas, Operationele Beveiligingsdienst, Brigada di Seguridat i Formashon i Directie Risicobeheersing & Rampenbeleid. Den transkurso di e 5 añanan ku e kurso ta ser organisá, ya 235 kursista a risibí e training akí huntu ku nan sertifikado.
DRR ta felisitá tur kursista ku a sigui e kurso di ‘Evenementenveiligheid / Crowd Management’. Pa keda informá por bishitá www.kalamidat.cw òf página di Facebook: RisicobeheersingCuracao


text:
Gerick Croes (MEP) Pueblo merece di sa con su placa di belasting ta wordo gasta!Posted: April 19, 2015 in Noticiero 94
Oranjestad-Dentro di poco e atencion di Aruba completo lo ta dirigi riba e presupuesto 2015. E presupuesto riba su mes ta wordo considera como e ley di mas importante di pais Aruba. Usualmente un presupuesto ta consisti di diferente presupuesto individual pa cada ministerio cu hunto ta formalisa e presupuesto di nos pais. E presupuesto di un pais ta den esencia pa ilustra con gobierno ta gasta e placa di e cuidadano pagador di belasting. Pesei nos constitucion ta reglamenta ki ora e presupuesto mester wordo manda parlamento y cu debatenan lo tuma lugar pa asina e presupuesto despues por conberti su mes den ley.
E ta importante pa pueblo sa cu ta parlamento ta esun cu ta dicidi con fondonan publico ta wordo gasta y con hopi impuesto lo wordo colecta. Esaki ta un caracteristica fundamental di democracia pa e placa di pueblo wordo gasta na un forma responsabel, transparente y cu parlamento ta bou control. Lamentablemente e parti di control riguroso a laga di desea pa e presupuestonan desde 2010 te cu awor. Pero no solamente control riba presupuesto tawata falta sino tambe capacidad di parlamentarionan den nan trabou.
Den 5 anja Gabinete Eman tawatin un deficit acumulativo di 1.733 biyon florin (averahe deficit 346.8 miyon). Remarcabel di esaki ta cu Gabinete Eman a cuminsa cu un deficit di 188.6 miyon na 2010 y structuralmente a continua na aumenta deficit aki te ora e la yega na 443.9 miyon na anja 2014. Consecuentemente e debe nacional cada aña a subi y awor a yega te 81.7% algo di condena!
Ta di lamenta cu durante full e periodo aki no tawatin niun parlamentario di AVP cu tawatin e corahe di frena e abuso cometi cu placa di pueblo. Nan a prefera di ignora e situacion y a opta pa pensa riba nan propio saco biahando tur ora y ora di reunionan hiba debatenan mediocre di bou nivel. Den transcurso di e dianan y simanan benidero pueblo por spera di nos hopi comunicado informativo relaciona cu e manera cu Gabinete Eman ta malgastando placa di un pueblo cu despues si mester carga peso di medidanan cu nan kier impone!


text:
Ultimo dia di competencia prome cu Medal Race
Awe diahuebs ta bira e penultimo dia di competencia aki na Paracas. Solo a sali trempan awe y ya pa 11’or nos tres atleta nan a drenta awa. Den e disciplina di RS-X cu nos tin Mack van den Eerenbeemt compitiendo e tin solamente un careda awe. Pero den caso di Philipine y Tijn, ambos tin dos careda den nan disciplina di Laser Radial y Laser Standard respectivamente.
Sigur tur clase di exito na nos atleta nan y cu nan logra e clasificacion pa e medal race di maƱan diabierna.


text:
PARAMARIBO – Na Sürnam a start un di dos investigashon di 3.2 mion florin ku a disparsé for di kuenta di ministerio di Finansas. De Ware Tijd a skirbi siman pasá ku Ministerio Publiko di Sürnam despues di un investigashon a laga pone embargo riba kuentanan kaminda a depositá e sèn.
President Chan Santokhi a ordená un investigashon interno. Tambe e kaso ta den skochi di Ministerio Públiko, Santokhi a bisa djadumingu den diferente entrevista.
Segun de Ware Tijd dos sospechoso a hui bai eksterior. Den e investigashon lo a bini dilanti tambe ku dos kolabordó di Finansas ta enbolbí den e froude.
Pa medio di instrukshon di pago falsu kolaboradónan di ministerio di Finansas lo a pasa sèn di kuenta di estado di Sürnam pa kuentanan na un banko lokal.
Di dos skandal
Ta di dos skandal den tempu korto ku Sürnam ta hañ’é enbolbi den dje. Na febrüari a kondená e anterior presidente di Banko Sentral di Sünam na un kastigu di prisòn di 8 aña pa labamentu di plaka, malversashon di fondo i korupshon.
Anterior minister Hoefdraad di Finansas tambe tabata sospechoso den e kaso. Apesar di un prohibishon pa biaha el a sabi di sali for di pais. A konden’é pa motibu di ousensia na un kastigu di prison di 12 aña.


text: Polisnan special , K9, WardaKosta, Helicopter, personal di KIA den accion na San Nicolaas. Den oranan di atardi a tuma luga un dropping den careda di Vader Piet, swart mangel, Grapefield te pariba di Kia. Tambe tabatin varios auto y personanan sospechoso den bisindario. Polis ta controlando tur auto den cercania. Actualmente Polis tin e bisindario completamente cera pa atende cu e dropping aki. Polisnan a cosntata varios bulto di droga unda cu mas cu un auto di polis a bay yen yen cu e bultonan di droga. Algun bulto den lama, algun pega den baranca, pero polis a loga tuma tur den beslag. Por bisa cu un biaha mas mundo baho di droga a haya un sla duro cu dropping di droga na Aruba.


text:
Futbol
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Futbol (na Corsou/Boneiro: futbòl, ingles: football) ta un wega di bala entre dos ekipo di diesun hungado, unda cada ekipo ta trata di hinca e bala den e arco di su contrincante. Ta hunga cu e bala usando diferente parti di e curpa excluyendo brasa i man. Ta considera futbol e deporte mas popular mundialmente. E ta wordo practica pa alrededor di 270 miyon persona.[1]
En general ta asumi cu futbol den su forma moderno a origina na Reino Uni, probablemente na Inglatera unda Nott County FC, e club di futbol profesional di mas bieu di mundo, a wordo funda. Na 1904 a lanta riba nivel internacional e Federacion Internacional di Federacionnan di Futbol (FIFA).


text:
BONLAB
Trahadónan i nan representante AFBW den konsulta estrecho ku Kolegio Ehekutivo, Konseho Insular, Gerensia di BHM i Bonlab a gana e bataya ku ZVK a inisiá pa stòp di kumpra servisionan ku Bonlab ta duna entrante 1 di yanuari 2022. Si e intentonan aki a kristalisá e lo a nifiká fin di 52 aña di laboratorio di Boneiru riba Boneiru i pan di 15 trahadó i nan famia den inseguridat. Ku un karta di 21 di òktober di parti di ZJCN tabata e di 4 intento di ZVK pa eliminá Bonlab na Boneiru ku a duna servisio poliklinika durante 52 aña i ademas tabata e instituto pa garantisá salubridat públiko na Boneiru. E union ku e pensamentunan i akshonnan den un direkshon di e seis entidatnan menshoná a demonstrá forsa, sabiduria i vishon ante Ulanda ku entre tantu a manda informá ku e karta di 21 di òktober skibí pa e ekpleado di ZJCN no tin balides i ku mester bai mesa pa atendé e kaso. Mi mester manda un atvertensia serio si na tur e entidatnan aki ku un bataya ganá no ta e guera ganá. No por drumi i mi tin sigur ku e retirada aki di ZJCN i e ministerio ta un retirada pa bin bèk i bolbe intentá kisas den un otro forma nan propósito. Mester bai awor ku vishon kla pa garantisá pa tempu largu desaroyo sostenibel di dos laboratorio riba nos isla, ya ku na mi opinion nan tur dos, esta esun poliklinika ku ta duna servisio na e promé liña di kuido, esta dokternan di kas, kuido di diabétiko, no aseguradonan di ZJCN, turistanan, ets. i esun ku ta duna servisio na e di dos liña di kuido, esta kuido spesialisá den entre otro hòspital tin tur derecho di eksistensia i komplementá otro. Tambe nan ados mester sirbi komo back-up pa otro den tempu normal, pero tambe den tempu di kalamidat,manera entre otro un desgrasia natural òf presensa di un pandemia amnera nos ta eksperensiando ku COVID-19. Ademas e ta garantisá un derecho fundamental di un asegurado di tin un eskoho liber pa servisio di laboratorio ku e ta deseá Loke segun mi mester keda ehekutá a korto plaso ta;
- Presentá pa medio di un raadsbesluit e posishon polítiko/gubernamental kla ku Konseho Insular ta para pe i ku ta pone e kuadro den kua Kolegio Ehekutivo mester aktua den nan konsulta ku ministerio di salú VWS. Ku esaki ta duna kontenido na e palabrashonnan ku Boneiru ta mantené e derecho di influenshá i tin partisipashon formal den kualkier kambio di lei o maneho riba tereno di salúpúbliko.
- Profundisá e investigashon pa ku e aktividatnan ekonómiko-finansiero di Bonlab ku a keda anunsiá pa gerensia di Bonaire Holding pa logra ku Bonlab ta un kompania ku ta operá saludabel finansiero-ekonómikamente i ku esei ta garantisá seguridat di trabou desente i bon pagá pa e trahadónan kualifiká.
- Mantené den un forma kontinuo e kalidat di servisio pa Bonlab keda akreditá.
Na AFBW i e trahadónan mi konseho ta. Keda lantá i alerta i sigui tur desaroyo. No drumi. Korda ku camarón que duerme le lleva la coriente.
INTENTO PA LANTA UN DI DOS SENTRAL NA BONEIRU.
Mi a tuma nota di intentonan persistentepalanta un sentral di sindikato banda di USIBO.
E pregunta mesoramester tapasirbikua meta.
E EFEKTO DI UN DI DOS SENTRAL
Boneiru ta un isla chikí den desaroyo formal. Su merkado laboral según sifranan di 2020 ta konsistí di 12 mil trahadó. Di esaki nan masoménos entre 1500 pa 1750 ta organisá den un sindikato. Tin 6 sindikato aktivo aktualmente na Boneiru, nanta ABVO, AFBW, FEDEBON, NAPB-BES, STRAF i SIMABO. Status di e sindikato ACOM no ta konosí. BPWU ku serada di BOPEC aktualmente ta inaktivo. Den USIBO ta organisá AFBW, NAPB-BES, SIMABO. USIBO ta e organisashon di trahadó rekonosé ofishalmente den Diálogo Sentral. STRAF, ABVO-Boneiru i NAP-BES ta den sectoroverleg, miéntras ku tin intentonan pa posiblemente SIMABO i AFBW djóin paloketa trata asuntunan di kuananta trend volgers, manera entre otro areglo di penshun.
Paloketa trata temanan Makro-ekonómikota mi opinión ku no tin espasio pa dos Sentral. E ta debilitá e forsa sindikal i kuné e bos di e trahadó den temanan kuta trata bienestar di e trhadó i di su famia. Nos tin un ehèmpelklásikonaKòrsou, kamindasindikalismota dividí den diferente sentral i ta sumamente difisilpananhaña otro. Nos lo no mester deseáesakipaBoneiru i mester duna Boneiru i e klase trahadó amplio oportunidat pa ta uní den UNsentral..Divishon lo ta kuki den man di nos otro partnernan ku si ta uní pa defendé nan interesnan, sea esun di dunadó di trabaou(kapital i hasiganashi) i gobièrnu(interés di politika partidista). Sindikalismo su unión ta uno sin koló polítiko partidista, sin kreensha religioso, sino uno manera ILO i awor e metananpa un desaroyososial-ekonómikosostenibel di Nashonnan Uni, Orden Ekonómiko i hasta Vatikanota para pe, esta traboudesentekontra pago hustu, eliminashon di pobresa en general i partikularmente serka esnan ku ta traha i ta mas abou riba e trapi sosial den nos komunidat. Mas aleu e meta ta pa eliminá opreshon i abuso di e klase trahadó. No tin espasio pamidimentu di poder òfmetanan personal,. Nos mester konvensé otro kuesaki no ta e kamindaku nos mester hibasindikalismonaBoneiru.
Nos mester surpasá nos sombra i drenta den diálogo serio i konstruktivo pa fortifiká USIBO komo e bos di trahadó rekonosé i respetá for di 2016 te kuawe. Esakita e manera pa nos logra konfiansa di e klase trahadó pa e uni i organisá su mes. Nos no mester laga e oportunidat aki bai perdí i sigur no traha aktivamente pa kibra e unión. E no ta testimonio di un aktitut di buena fe i ku tur siguransa lo perhudiká e klase trahadó.


text:
Fiscal Mericano ta pidiendo pa castigo di morto pa hoben cu a 17 persona na un scol na Florida luna pasa. Nikolas Cruz, 19, a admiti di a haci e atake aki riba su mes y ta wordoa acusa di a asesina 17 persona den asesinato premedita. E atake a sosode na Marjory Stoneman Douglas High School na Parkland, Florida, anto ya caba ta categorisa manera e tiramento di mas fatal cu a sosode na un scol na Merca desde 2012. E caso aki a bolbe trece diferente argumentonan riba mesa tocante restriccion di armanan di candela y cambionan den ley.
Fuente: BBC


text: Diadomingo atardi a drenta informe di cu tin un persona a yega cu un comportacion raro na e negoshi di Sushi na Tanki Flip, mesora a dirigi un patruya na e sitio. Na yegada di e patruya a bin compronde cu aki ta trata di un dama turista cu tin problema cu su salud mental. Polis a haya cu lo ta mihor pa hib’e pa Respaldo. A solicita e vehiculo di transporte pa asina hib’e hospital. UPDATE: Despues di e tratamento na hospital polis mester a busca e dama cu problema di salud mental y a hib’e pa Guarda Nos Costa su centro di detencion.


text:
KRALENDIJK – “Momentu ku bo ta purba hasi bo trabou mihó posibel, bo ta haña hende ta trese kos nan straño den publisidat. Mi no a duna òrdu pa limpia tereno den Rincon!”, diputado Pablo James Kroon a bisa.
”Tin un tereno na Rincon ku resientemente nan a hasié limpi, i ta hopi komentario tabata sirkulá rondó di e asuntu menshoná. Mi tabata presentá e tempu aya momentu ku nan a bèl e ámtenar ku tabata enkargá ku entre otro asuntunan di e tereno. Sinembargo mi persona no a duna niun òrdu pa hasi e tereno limpi. E asuntu aki a kue un buèlta largu, kaminda a atendé ku e eks direktor di e tempu aya, i a papia ku mi tokante e investigashon ku tabata tumando lugá, i ami a konta nan loke a sosodé. E asuntu ta kla i tur loke a sosodé a keda atendé. Ta imposibel ku ta desishonnan di gobièrnu, i kos pa FKPD, kaminda ta trese yen kos inkorekto dilanti. Tin algun grupo ku ta deseá pa hasi diferente kos den Rincon. Sigur e bario di Rincon ta rekerí desaroyo. ‘Jong Professional’nan di Rincon, tambe a manda karta pa gobièrnu, nan ta mas o ménos 30, i nan ta deseá pa keda biba den bario di Rincon. Nan ta deseá pa haña un tereno pa nan por traha nan kas, loke ta algu normal i no tin nada di aber ku fabor polítiko. E asuntu aki a tuma hopi tempu i tabatin un grupo tabata traha den Rincon i a yega na e idea pa laga e grupo hasi e tereno limpi. E meta ta pa FKPD haña pida di e tereno pa konstruí riba dje. BC a yega na e desishon pa duna FKPD e tereno, i esaki ta trese henter un bululú innesesariamente.”
Asuntu di lusnan
“Lusnan di Stadion ta den estado fastioso.Tabatin idea pa organisá ‘Concacaf’ na Boneiru. Dos kondishon tabatin; Mester a drecha situashon di e lusnan i drecha e vèlt pa loke ta trata e parti di e yerba artifisial. Nos a tuma un desishon, loke te dia di awe no a keda konkretisá, pa loke ta trata e parti hurídiko. Nos ta riba dje tur dia, kaminda nos a pidi FFB pa bai manehá stadion. A bin idea pa atendé ku lusnan, loke a kana pa medio di FFB. E lusnan a keda manda sin tabatin un desishon di niun parti, i e eks direktor di ‘Bonaire Holding Matschappij’, miéntras e tabatin problema ku gobièrnu, el a tira diferente kos den laira. A laga hasi investigashon i mi mes a duna un splikashon pa papia kon tur kos a kana. Niun momentu mi no a dirigí nada den niun direkshon. Awor ta sperando e resultado final. Tur hende ta di akuerdo ku mester bin lus pa stadion. E forma kon e proseso a bai kisas mester atendé. Gobièrnu di Boneiru ya a tuma desishon pa hasi diferente kambio na lusnan di e diferente tereno. E asuntu di Coronavírùs a wanta e proseso. Nada otro ku no a palabra ta sosodiendo. Tur kos ta kanando bon. Simplemente hende ke trata na krea kos ku no ta bèrdat”, diputado James Kroon a bisa.


text:
Un Hòmber di 969 Aña?
Updated: Aug 2, 2019
Den Génesis 5 nos ta haña menshon di hòmbernan ku a biba riba 900 aña. Nos tin di tuma esakinan komo añanan literal?
Den e genealogia di Génesis 5, e edat promedio di esnan ku a biba nan bida nòrmal, tabata riba 900 aña. Versíkulo 5 ta bisa ku Adam a biba 930 aña; i den v.27 nos ta lesa ku Matusalen a biba 969 aña. Ma den Salmo 90:10 tin pará ku e dianan di nos bida ta solamente 70 òf 80 aña, kua ta kuadra mas mihó ku nos eksperenshanan aktual. Esaki no ta mustra ku nos no por tuma e edatnan den Génesis 5 literalmente? Wèl, na promé lugá Salmo 90 ta referí na e tempu di Moises i tempunan despues.
Un Sistema di Konta Lunanan?
Algun hende a sugerí ku e palabra “añanan” den Génesis 5 tabata representá un sistema di konta lunanan. Segun e interpretashon aki e “añanan” en kuestion mester wòrdu dividí den 10 òf 12. Aplikando e sistema aki na e edat di Adam, su edat ta wòrdu redusí na 93 òf 77 aña, kua ta muchu mas manehábel.
Ma, tin dos problema ku e teoria aki. Promé, e idioma Hebreo di Tèstamènt Bieu no ta hustifiká e interpretashon di “añanan” komo “lunanan.” Na di dos lugá, den Génesis 5:12 tin pará ku “Kainán tabatin 70 aña” ora el a engendrá Mahalaleel. I den v.15 nos ta lesa ku “Mahalaleel tabatin 65 aña” ora el a engendrá Jared. E interpretashon di “lunanan” na lugá di “añanan” akinan, lo ta nifiká ku Kainán i Mahalaleel lo tabatin ménos ku 6 aña ora nan a engendrá nan yunan.
Nòmbernan ta Representá Tribunan?
Un otro manera ku algun a trata na splika e edatnan haltu den Génesis 5 ta dor di interpretá e nòmbernan komo tribunan. E teoria aki tambe tin su problemanan kuné. Promé, algun dje nòmbernan menshoná den e genealogia (e.g. Adam, Sèt, Enok, i Noe) ta referí klaramente na individuonan kende nan bida ta wòrdu nará den Génesis 1-9. Na di dos lugá, tribunan no ta muri, manera ta wòrdu bisá di e individuonan aki. Na di tres lugá, e referensha na engendrá “yu hòmber i yu muhé” no ta kuadra ku e teoria aki.
Konklushon
Konsekuentemente, e ta mas mihó pa interpretá e edatnan haltu den Génesis 5 literalmente.
Pregunta
Kiko bo ta nota di e edatnan ora bo kompará e genealogia den Génesis 5 ku esun den Génesis 11?


text:
WILLEMSTAD — Djasabra dia 24 di yanüari tabata tin e inisio di e torneo di biar organisá pa Curaçao Billiards Association ku ta e famoso Curaçao Pro Tour kaminda un total di 26 partisipante tantu lokal i internashonal a partisipá.
Curaçao Pro Tour (CPT) ta un torneo ku ta wòrdu hunga durante henter e aña. Tin un total di 8 stop anto djasabra ultimo tabata e promé stop.
E disipliná ku a wòrdu hunga tabata 10 ball. E torneo ta kuminsá ku e Sistema di ‘double Knock Out’ pero ora yegá na e delaster 16 e la bira un ‘Single Knock Out’. Den otro palabra esun ku pèrdè ta afó.
Esnan ku a klasifiká pa e delaster 16 nan tabata Marvin Abdul (Boneiru), Julian Rijna, Jeffrey Nieuwenhuijzen, Javier Augusta, Bryan Farah, Karl Vervuurt, David Prins, William Ochoa, Brayen Landskind, Robertico Freitas, Salim Kuzi, Afmad Ibrahim, Raymond Magdalena, Jimmy Rol, Ditto Acosta (Aruba) i Gio Ariza.
Den e kuart final a hunga: Julian Rijna kontra Jeffrey Nieuwenhuijzen, Bryan Farah kontra William Ochoa, Robertico Freitas kontra Afmad Ibrahim i Jimmy Rol kontra Ditto Acosta.
E semifinal nan a bai entre Jeffrey Nieuwenhuijzen i Bryan Farah anto Ditto Acosta kontra Afmad Ibrahim.
E final a bai entre Jeffrey Nieuwenhuijzen di Kòrsou i Ditto Acosta di Aruba. Den un final di kita sombré anto manera nan ta bisa den e deporte di biar un final ku ta bai hill hill Ditto ta logra gana ku score di 8-7. E siguiente stop lo ta dia 7 di mart anto e disipliná lo ta bola 8.
Djasabra awor dia 31 di yanüari lo toka turno na e partisipantenan di Level 3 di CBA ku lo inisiá nan aña deportivo.


text:
Mi no conoce sr. Mitch Henriquez personalmente. Te cu awe nunca mi a tende di dje. Pero mi ta sinti mi tristo, rabia, indigna con sr. Mitch Henriquez a jega na su fin durante su vakantie na Hulanda. Si ami cu no conoce sr. Mitch Henriquez ta sinti asina, mi por imagina mi mes con su famia y amigonan lo ta sinti na e momentonan aki. Mi a wak cada video y a wak y wak nan di nobo pa mi por forma mi opinion. Y cu hopi tristesa mi ta puntra mi mes si nos ta bayendo den un mundo unda violencia lo bira mas y mas e metodo pa soluciona diferencianan di opinion. E ta pone mi pensa con hopi mas nos mester propaganda tolerancia, comunicacion y prevencion den nos media y instancianan concerni. E ta pone mi pensa dicon un cuerpo di polis supuestamente profesional na Hulanda ta keda draai minutnan rond di un detenido y te hasta ora un di nan ta bisa cu no tin hopi bida mas den e detenido, nan ta hincé den un auto di polis y no ta jama un ambulance cu ta miho equipa pa por a scapa su bida ainda. Mi ta puntra mi mes con hopi BIDA di un ser humano ta bal pa e polisnan involvi den e morto tristo di sr. Mitch Henriquez.
Cu sr. Mitch Henriquez haja pas eterno y su famia e forsa pa un dia surpasa nan dolor.
Ingrid Werleman


text:
Na 2024 lo introdusí un trayektoria di enseñansa nobo den VMBO
Na 2024 lo introdusí un trayektoria di enseñansa nobo den VMBO. Esaki lo kombiná e konosido trayektoria teorétiko (TL) ku e trayektoria kombiná (GL). E trayektoria nobo lo enfoká mas riba e aspekto práktiko i lo ofresé esaki for di e terser aña di VMBO.
E meta di programanan ku enfoke riba aspekto práktiko
Tur alumno for di su terser aña den VMBO lo drenta e programa práktiko, esei ta nifiká ku e ta risibí tarea di bida real di organisashon- i empresanan di tantu Boneiru komo Hulanda Europeo. Asina e ta krea un imágen kla pa su mes di e mundu pafó di porta di skol, e ta deskubrí kiko e gusta berdaderamente i kiko e ta bon den dje. Fuera di esei e ta desaroyá su abilidatnan ku ta yud’é den su eskoho di estudio mas aleu.
Kada skol ta ofresé un òf mas programa ku enfoke riba práktika. Den un programa asina alumnonan ta haña eksperensia konkreto riba diferente tereno laboral. Por ehèmpel den kuido òf ICT. Danki na e tareanan desafiante e alumno ta haña mas konosementu den kiko ta su talento- i pashon, i si e trayektoria akadémiko lo hib’é pa MBO òf HAVO. E trayektoria aki ta para pa un kombinashon di pensa i hasi i ta prepará e alumno pa e eskoho promé i e transishon pa e siguiente etapa di edukashon.
Denter di poko SGB lo inisiá un programa ku enfoke riba práktika. SGB lo introdusí e trayektoria aki ofisialmente den e aña eskolar 2024-2025, pero, lo kuminsá kaba pronto ku un proyekto di prueba ku ref di koral komo tema.
Liña di tempu
Ta introdusí e trayektoria nobo ofisialmente den e aña eskolar 2024-2025 despues ku finalisá e proyektonan piloto ku a kuminsá na 2020. Den e aña aki tambe e nòmber ofisial pa e trayektoria nobo lo bira konosí. Bo kier sa mas? Bishitá www.sterkberoepsonderwijs.nl


text:
Resultadonan di Beisbòl Liga Grandi ayera:
Seri di Kampionnan Liga Amerikano
- Kansas City Royals a pèrdè di Toronto Blue Jays ku skor di 11-8
Partido di Beisbòl Liga Grandi awe:
Seri di Kampionnan Liga Amerikano
- Kansas City Royals kontra Toronto Blue Jays
Seri di Kampionnan Liga Nashonal
- New York Mets kontra Chicago Cubs
Breve:
- Jurickson Profar lo tin ku hasi un evaluashon di skouder e siman aki pa determiná si e por partisipá den Arizona Fall League. Si tur kos ta bon ku e skouder di Jurickson lo e solamente komo batido designa den Arizona Fall League. Miéntras tantu Gerente General di Texas Rangers, Jon Daniels a deklará ku den kaso ku Jurickson ta kompletamente rekuperá otro aña e ekipo tin ku bai disidí kiko nan lo hasi ku e pelotero. Sea ku e ta hunga diferente posishon ku e ekipo di Liga Grandi of ku e mester hunga regularmente den Liga Menor. Pero promé ku tur kos Daniels a bisa, “nos mester hañ’e saludabel promé.”


text:
Kralendijk/Playa
Kralendijk òf Playa tabata e lugá kaminda mayoria barku ku tabata bin Boneiru tabata bai tira anker na e sitio konosí komo ‘de Ree’. Na e bahia di Kralendijk/Playa, hulandesnan despues di nan konkista di Boneiru na 1636 a konstruí un fòrti di piedra yamá Fort Oranje pa stashoná 40 hòmber. Riba un mapa di 1812 di H. Abbing, ta indiká e fòrti ku algun bibienda. Durante e okupashon ingles di Boneiru (1799-1816) a desviá di e regla ku no tabata pèrmití komersiante blanku establesé na Boneiru. For di 1816 Fort Oranje tabata kas di gezaghèber i Kralendijk / Playa a bira sentro di gobièrnu i komèrsio. Ku un bahia bunita, Playa a bira un pueblo kaminda hopi piskadó, nabegante i tambe diferente trahadó di boto a bai biba. Hopi doño di boto i plantashi tabata biba na Playa.


text: KRALENDIJK – Muchanan ku problema di kondukta òf hèndikèp múltiple, no por akudí niun kaminda na Boneiru pa un estudio spesial, loke nan tin derecho riba dje. E problemátika ta grandi. Sabyde Bies, direktor di Stichting Openbaar Onderwijs Bonaire, ta enfatisá ku ta preokupante, ku tin un grupo di mucha ku no ta hañando atenshon. Hopi mayor ku ta bini Boneiru for di Hulanda, ta skohe pa duna enseñansa na kas, sin pidi dispensashon ofisial. Es ku por paga, por akudí pa enseñansa spesial serka e skol privá ‘Het Koraal’. Vera Dohmen, kende a inisiá ku e skol, a bisa ku hopi mucha ku tin mester di algu èkstra den enseñansa, skolnan no ta ofresé esaki. Den e lei aktual tin pará ku riba e isla ta duna enseñansa inklusivo. Esaki ta nifiká ku kada mucha mester haña lugá na un skol regular. Boneiru tin un skol básiko públiko pa mucha ku difikultat òf hopi difikultat pa siña. Sinembargo, muchanan ku sí por siña, pero pa un òf otro motibu, entre otro problema di kondukta, no por bai un skol normal. Kasi no tin skol spesial. Sohaima M., ta mama di un mucha muhé di shete aña di edat, ku problema di kondukta. Pa motibu ku no tin un lei di enseñansa spesial, Sohaima ta tene su yu na kas. E mama a konta ku diripiente kos a bai inkorekto ku e yu na un skol regular. Sohaima i su yu no tabata felis, i kasimente no tin alternativa, esaki debí ku no tin un lei di enseñansa spesial. E yu di Sohaima, tin un IQ normal, sinembargo den un klas grandi e stimulashon ta di mas pe. E skol a purba pa duna guia spesial pa e mucha, sinembargo no a logra pa éksito. Tin posibilidat pa e yu bai skol priva, sinembargo e mama a bisa ku e no por kubri e gastunan. Diputado Nina den Heyer a bisa ku enseñansa spesial ta kai bou di gobièrnu di Reino Hulandes i ta trahando riba un solushon. Diputado Nina den Heyer a bisa ku tin sufisiente atenshon pa e problemanan di enseñansa spesial i kasi tur alumno di edat eskolar obligatorio, ta konosí serka ámtenar di enseñansa obligatorio. Na 2017 inspekshon di enseñansa hulandes ta mèldu bon notisia tokante kontinuashon di enseñansa regular. E parti di enseñansa spesial mester di hopi mas.


text:
Prome Minster di Aruba Evelyn Wever – Croes conhuntamente cu Prome Minister di Corsou Gilmar Pisas y Prome Minister di Sint Maarten Silveria Jacobs, lo forma parti di e di 77 “Algemene Vergadering van de Verenigde Naties (AVVN). E delegacion ta wordo guia door di Premier Mark Rutte di Hulanda.
Banda di encuentro cu coleganan den region y cu instancianan di Nacionnan Uni, durante e siman lo tin diferente evento organisa dirigi riba temanan di importancia pa Aruba, Corsou y Sint Maarten. Entre otro: enseñansa, clima, liderazgo femenino y “Small Island Developing States” (SIDS).


text:
Rogan ta responde na protesta contra Spotify y consehonan di Covid
(AP) — Spotify ta comprometiendo pa combati e transmision di desinformacion tocante Covid-19 como parti di un campaña di control di imagen cual musico...
Becky G a celebra su 25 anja triunfando cu a cantica “Mami”, dedica na...
Becky G ta celebrando, e famoso cantante estadounidense di origen Mexicano a cumpli 25 aña dia 2 di maart. Esaki ta un buelta nobo...
Jennifer Lopez y Ben Affleck ta casa di sorpresa na Las Vegas
E dos artistanan reconoci Jennifer Lopez y Ben Affleck a mustra algun imagennan di nan bruid scondi. E ta oficial nan ta casa, den...
Macy’s Thanksgiving Day Parade a bolbe bek cu blaasnan y caracternan nobo
(AP) - Como persona cu a crece na Chicago, strea di Broadway Brittney Mack a mira e Macy’s Thanksgiving PArade riba television despues cu...
Storia di cachonan cu a marca historia: Salty y Bobby
(LaMenteEsMaravillosa) – No ta tiki e cantidad di storia di cacho capaz di inspira nos. Nan ta conta di manera conmovedor con e miho...
Preparacion pa temporada di horcan TIP 4 y 5
Kico pa haci 24 ora of 1 dia prome cu yegada di horcan (si acaso a wordo confirma cu un horcan ta na caminda)?...
Rosalia ta horta tur miradasu pa imagen den fiesta di su concierto na Brazil
(CiberCuba) – E imagen cu e artista Rosalia a uza den su concierto na Brazil a laga tur hende sorprendi. E cantante Spaño actualmente...
Hulanda ta extradita sospechoso di labamento di cryptomoneda na Merca
(NLTimes) – Oficialnan Hulandes a extradita un homber Ruso sospecha di labamento di cryptomoneda na Merca, segun Departamento di Husticia Mericano a bisa den...
Premio Emmy 2022: E reaccion di Zendaya y e joke riba su edad y...
Bo ta suficientemente hoben pa interpreta un studiante di instituto, pero dimas mayor pa sali cu Leonardo DiCaprio. Zendaya a converti su mes den...
Vigilante ta publica cu agencia di salud federal clave no ta cumpliendo cu su...
(AP) - Gobierno Mericano su agencia di salud principal no ta cumpliendo cu su responsabilidadnan den lidera e respuesta nacional pa cu emergencianan di...


text:
Den e eternidad di mi bida…
Tur cos ta perfecto y completo…
Mi ta biba den harmonia y balansa cu tur hende cu mi conoce..
Den e centro profundo di mi ser…
Tin un fuente infinito di amor…
Mi ta laga e amor aki bin ariba awo…
E ta jena mi curason, mi curpa y mi pensamento…
E ta straal for di mi den tur direccion…y e ta bin bek multiplica cerca mi…
Mas amor cu mi duna y usa…mas mi lo tin pa comparti…
Pasobra e cantidad di amor cu tin den universo…ta infinito…
Ora mi usa amor mi ta sinti mi bon…
E ta expresa mi alegria interno…
Mi ta stima mi mes y pesey mi ta cuida mi mes bon…
Mi curpa, mi alma y mi mente…
Mi ta stima mi mes y pesey mi ta pordona mi pasado…
Y tur experencia cu a pasa caba…
Mi ta laga tur cos los y esaki ta hasi mi liber…
Mi ta stima mi mes y pesey mi ta biba den e presente…
Cada momento ta perfecto y mi sa cu mi futuro…
Ta uno radiante y yen di alegria…
Pasobra mi ta un yiu stima di universo…
Y tur cos ta bon den mi mundo…


text:
E biaha aki nos ta dedica un historia di Aruba na un historia tristo, na con humilde y bon creyente e pueblo di Aruba tabata den añanan 60. Hopi tabata asina fiel y bon creyente cu facilmente nan a cay den trampa of den gara di un Maestro estafador grandi.
Estafa hende, gana algun 100 mil florin na Aruba
Un estafador cu prome dia cu e la pisa suela di Aruba a nota cu e Arubiano mayoria ta bon hende, ta humilde y muy especial bon creyente y facil pa manipula. No ta solamente varios famia humilde di campo a bira su victima, pero tambe tabata tin algun comerciante, hendenan di sociedad, hendenan cu placa cu a cay den su trampa.
Den menos cu un aña di tempo e estafador aki a logra cash in algun 100 mil florin for di nos Arubianonan humilde di antes, cu tabata kere masha hopi mes den bruha. Danki na Inspecteur Kibbelaar y su team di recherche cu a pone un fin na e actonan baho di e estafador aki.
Su ayudante
E homber P.Q., un arubiano yama e tempo ey Shon Pe cu lo a mira con lihe e tambe lo por gana poco placa cu manipulacion y estafa hende, sigur no a laga e oportunidad aki pasa y a gar’e cu dos man. E la bira e ayudante principal di e estafador aki. Bruheria e tempo ey tabata un bon negoshi, of miho bisa un gran estafa. E ayudante tambe a wordo poni tras di tralie y sigur lo a keda warda ki ora su gran Maestro bruho lo sak’e liber.
Despues cu e esaki a sali na cla hopi hende tabata comenta, ta “Hende mes kier a wordo engaña.”
Maestro Indio, un hindustan cu a yega Aruba for di Surnam
E homber J.G. yama pa su clientenan Maestro Indio. Maestro Indio a nace y tabata biba na Surnam, Maestro Indio tabata di origen di India, su mayornan a imigra bay biba na Surnam. E tabata biaha via Trinidad pa yega Aruba. E unico cos cu e tabata un Maestro den dje, tabata estafa hende, hendenan cu ta kere tur locual e tabata bisanan.
Shon Maestro a yega Aruba pa prome biaha na maart 1959, hopi lihe e la ripara cu na Aruba tin un cantidad di hende humilde ta biba y cu nan ta kere fielmente den bruheria, den cuenta di spirito malo y bon etc.. mesora un luz a cende cerca Maestro y a mira cu aki na Aruba si e lo baha un bon jackpot.
Maestro hopi lihe a bira hopi popular na Aruba
Maske na Aruba mayoria di e pueblo ta Cristian y bruheria tabata algo taboe, pero asina mes hopi hende tabata kere den bruheria y den cuenta di spirito. Maestro tabata wordo ayuda pa algun persona local, especialmente e tal (P.Q.) yama Shon Pe, tambe un dama locual kende tabata dune un man ora e mester haci su actonan di ilusionista. Asina e Maestro Indio a cuminsa cu su practicanan “oculto” na Aruba tambe.
Ora cu Maestro bin Aruba, e tabata keda na un cas di un famia local of na un hotel for di eynan e tabata sali bay haci su consultanan, su trabounan y bende su productonan di supuestamente suerte y limpiesa. E prijsnan pa su servicionan y productonan tabata hopi caro, te hasta pa e tempo moderno di awendia, nan ta impagabel.
Maestro hopi lihe a cuminsa bira masha popular na Aruba, un demanda grandi pa su servicionan a cuminsa presenta, for di tur skina di Aruba e tabata wordo pidi pa yuda famianan cu tabata den necesidad cu un ayudo den e mundo esoterico, spiritual, den e mundo di bruheria etc, tur hende tabata bisa cu Maestro tabata e persona ideal na Aruba.
Maestro tabata bay su pais bek cu maleta yen placa
Maestro tabata trece Aruba diferente producto di suerte pa bende y pa haci trabounan di limpiesa of bruheria, asina Maestro y su ayudantenan a cuminsa ta gana un cantidad grandi di placa bruto. Ora Maestro tabata regresa Aruba e tabata trece mercancia y ora di bay bek, e maleta tabata bay yen placa, mientras e famianan Arubiano humilde ta keda mas pober y mayoria biaha cu debenan grandi atras.
Rico y pober tabata cay den su gara y trampanan
No ta famianan humilde di campo so, pero te hasta e la haci un trabou pa un comerciante local di e tempo ey y acambio e comerciante a pag’e cu un auto di su soño, un auto moderno, nobo nobo. E auto a wordo poni riba bapor di carga y manda Surnam pa e Maestro y su famia por tabata tin un auto di ultimo modelo pa core rond den dje. Asina Maestro poco poco tabata ganando teritorio na Aruba.
Su negoshi lucrativo di bruheria, no a keda solamente na Surnam, Trinidad of Aruba, pero asina e tabata biaha bay na diferente isla den Caribe y tabata estafa mayoria di bes hendenan humilde y pober cu ta kere den un poco awa di color cu lo trece abundancia y suerte pa nan.
Nos por yame Maestro, charlatan, estafado, bruho, ilusionista etc, pero e tabata sa cu poco gañamento, algun truco bon hinca den otro y ayuda pa algun hende local, convence hopi famia na Aruba.
Un cancer peligroso pa nos comunidad
Autoridad a compara E maestro su obranan mescos cu un cancer peligroso pa nos comunidad. Hopi lihe e informacion di e Maestro a yega na orea di autoridad di Aruba, pero no tabata facil pa pone man riba dje y manera Hulandesnan ta bisa op heterdaad betrappen, con la mano en la masa, tabata casi imposibel.
Su negoshi di estafa hende na Aruba a crece bira grandi
For di Maart 1959, Aruba a bira e isla caminda e ta cash in miles y miles di dollars, cada biaha cu e bishita Aruba, e tabata bay su pais masha contento bek. Famianan tabata bira desespera y tin cu te hasta a hipoteca nan cas pa paga e Maestro bruho aki.
Su negoshi na Aruba tabata floreciendo, placa bruto cada biaha, e Maestro y su ayudantenan a sinti dushi di ranca placa for di pober. Autoridad tabata na altura di consultanan y e bruherianan etc. den cunucunan na Paradera, na Santa Cruz y na San Nicolas, pero no tabata tin suficiente prueba pa detene e Maestro Indio, bruho, estafador grandi aki. Esaki pa motibo cu e hendenan mes ta acepta boluntariamente pa e bruho haci algun trabou pa nan y nan no ta dispuesto pa duna autoridad informacion tocante di esaki, ta comprendibel di un banda nan tabata hibando un bida spanta keriendo den existencia di cosnan oculto, mal spirito etc. maske nan sa cu loke nan ta haciendo no ta bony cu e esaki sigur no lo carga aprobacion di tur hende den comunidad. Di otro banda e hendenan aki ta bou di e impression cu e hacido di bruha, kende tambe su seguridad na Aruba ta depende di silencio di su clientenan.
Autoridad cu bista riba e estafador
Tur cos a dal un buelta durante su di 6 bishita na Aruba na final di Januari 1960, despues di hopi investigacion recherche por fin a bin haya un tip, cu a pone e caso aki a cuminsa lora. Un persona a informa autoridad cu e Maestro hacido di bruha riba cierto dianan lo bay duna un consulta/bishita, na cas di famia B. na Paradera. Mesora como 6 recherche y polis, bou guia di inspector di polis di e tempo aya A.E. Kibbelaar a bay direcion di e cas aki. Nan a keda scondi ta warda asina cu e bruho cuminsa cu su consulta.
Famia humilde di Paradera
E cas na Paradera tabata un cas den cunucu di un famia hopi humilde di fam B. E pober famia tabata hopi desespera pasobra e pareha tabata tin un yiu homber cu lo tabata sufri di atacanan y no lo por a cana bon. Segun mediconan di e tempo ey, a bisa e famia cu e atacanan aki tabata incurabel. E famia a bishita varios medico, pero ningun no por a yudanan cu salud di nan yiu homber. Despues cu nan a tende di e Maestro Indio, yen di miedo via via nan a dicidi di tuma contacto cu Shon Pe, pa asina regla un cita cu e Maestro bruho pa nan. Nan unico speransa tabata e Maestro Indio. Manera cu tabata di spera di un estafador, e la contesta e famia di biaha, cu e SI por cura nan yiu di e enfermedad cu dokternan a bisa ta incurabel.
E prome ceremonia cu Estafador “Maestro Indio”
E prome contacto cu e maestro aki tabata riba 17 di Januari 1960 y e delaster riba 25 di Januari 1960. Na momento cu e maestro a acepta di yuda e famia, e la bisanan pa nan percura pa nan tin lo siguiente den cas: Cuater yarda di tela cora, 24 bela, 72 hangua, mey liber di sucu y salo, tres tayo chikito, un carson bieu, un caminsa y un par di sapato di e yiu enfermo y un pida di su cabey, tambe nan mester a busca un galiña preto y 430 dollar.
E prome cita cu e Maestro Indio tabata tin cu famia B. tabata na nan cas na Paradera. E maestro a cuminsa su ceremonia, cu un examinacion di e mucha homber enfermo su pia. E la haci esaki cu un vergrootglas pa supuestamente mira kiko tabata e causa di e malesa.
Na dado momento e la pone e mucha homber para riba un pida paña cora, despues e la scheur varios repi for di e pida paña y a mara esaki bou su brasa, na su pia y cabes, despues e la cuminsa manipula cu bela y a cuminsa resa. E la pidi e famia pa resa cu ne.
Spirito malo, peligroso
E Maestro a bisa e famia cu e mucha ta malo pa motibo cu lo tin un spiritu malo dera na e cas. E la sigui bisanan cu ta enemigonan di e famia a dera un spirito malo patras di nan cas y cu e por saca e spirito malo for di patras di e cas, pero e ta un trabou poco peligroso.
Tambe na final di anochi e famia a mester a cumpra awanan di suerte, pa limpia e cas, tambe renchi di suerte y algun cos mas pa supuestamente drecha nan futuro. E anochi aki e maestro a traha un cita atrobe cu e famia pa asina bay saca e spirito malo.
Cobamento y sacamento di spirito
Dia 24 di Januari 1960, e maestro bruho a bolbe bay na e cas di famia B. e biaha aki e la bay pa saca e supuesto spirito malo cu lo ta dera patras di e cas. Pa e maestro convence e famia di locual e la bisanan ta berdad, e la invita e famia completo pa compañe bay patras di e cas, pa nan mira con e ta coba y saca e spirito malo cu supuestamente lo tabata dera patras di e cas.
Spirito malo patras di e cas
Mas cu claro den oranan di anochi scur, acompaña pa su ayudantenan y e famia, e bruho a bay patras di e cas, cu un piek, cu shobel, e la cuminsa coba den e tera patras di e cas. E famia humilde cu tabata keriendo fielmente tur locual e Maestro bruho a bisanan, tabata morto spanta, nan a rondona e Maestro pa mira con e tabata coba den e tera pa saca e spirito malo, cu masha poco luz, djis un poco claridad di luna.
Estilo di un pelicula di horror
De bes encuando e biento ta manera lanta fuerte, e cas cu ta den un situacion deplorabel ta kraak y e bruho cada biaha ta lanta cara mira nan y mas miedo e pober famia ta haya, pero nan fe den e Maestro bruho ta grandi y nan ta keda keto keto, sigui cu hopi atencion pa mira kiko e bruho lo bay saca for di e tera. Leu a leu un biento hopi mas fuerte ta pasa sacudi e matanan den cunucu, e ta lanta e blachinan seco y esaki estilo di un pelicula di horror. Cacho leu a aya ta yora, mas y mas e famia tembla, cada biaha yen miedo nan ta krim mas banda di otro. Segun e bruho esaki lo ta e señalnan cu nan ta yegando mas cerca di e spirito malo.
“At’e prueba aki”, spirito malo su carta “2125 Dollar”
Diripiente e maestro a stop di coba, e la cuminsa busca den un poco tera y pa sorpresa di e famia, e la saca un carta tur na tera. E maestro orguyosamente a mustranan “At’e prueba aki”. Un carta skirbi na papiamento cu un mensahe dje spirito malo, riba e papel tabata tin yen cabes di carpachi pinta.
Segun e spirito e lo sigui haci daño na tur hende cu ta biba den e cas, mientras cu nan no ta dispuesto pa haci un sacrificio grandi pa ten’e contento. Den e carta e spirito tabata exigi di e famia un suma di no menos cu 2125,00 NO FLORIN, pero DOLLAR.
E tera y 2125 dollar mester wordo benta na lama
E maestro a sigui splica cu e placa aki hunto cu e tera cu a wordo coba mester wordo benta na lama. E maestro a informa e famia cu esaki ta un encargo hopi peligroso pa nan mes bay haci. Mas cu claro cu e unico persona indica cu ta capas pa haci esaki ta e Maestro Bruho mes.
Naturalmente cu e Maestro Indio lo tuma encargo di benta e tera y e 2125 dollar den lama. E Maestro a sigui informa e famia, cu e unico cos cu e famia mes mester haci ta, busca e 2125 dollar, e parti peligroso lo keda bou su encargo.
Mester a bay fia placa
E suma grandi aki tabata un problema hopi grandi mes pa e famia, pa motibo cu algun dia prome nan a paga e Maestro caba pa algun tratamento, manera bañonan di 150 florin y varios otro cosnan di suerte durante nan prome cita.
Spirito malo cera na lock den un cuarto paden di cas
E famia a keda hopi preocupa paso e 2125 dollar mester bay wordo fia, paso nan deseo di mas grandi ta pa nan yui homber bira bon y riba dje e bruho a saca e spirito malo caba for di patras di e cas y pa colmo lo a ward’e hunto cu poco di e tera lora den un pida corant, den un cuarto chikito den e cas. E maestro a cera e cuarto na yabi y a keda cu e yabi.
E pober famia B. e anochi ey a keda tur malo, nan no por a drumi, hopi preocupa paso e spirito malo mester bay y nan no por haci nada otro, nan mester e 2125 dollar, paso e spirito malo riba dje no kier e cent na florin si no na Dollar.
Spirito malo cera den cuarto saca holo putri
Manera mainta a habri, e famia a cuminsa busca placa pa fia. Pasobra pa e famia aki e asunto aki tin hopi prioridad, ya caba holo stinki a cuminsa sali for di e cuarto y esaki a pone e famia pensa cu e spirito malo ta presente den e cuarto. Morto spanta e humilde famia tabata acerca amigonan, famianan pa yudanan cu placa.
Maestro a haya su palo bon mereci
Dia 25 di januari 1960, anochi a bolbe cera, si e famia a logra cera full e 2125,00 dollar of un parti di dje, no tabata conoci. Pero si cu e anochi ey Shon Maestro contento a bay na e cas sin sa kiko tabata sper’e. E la bay pa busca e tera y e 2125 dollar cu e lo mester bay tira na lama.
Na momento cu e Maestro a cuminsa cu su consulta/ cita como 6 pa 8 polis a drenta den e cas. E agentenan aki sigur no a drenta pa consulta, pero pa aresta e Maestro y su ayudante Shon Pe, pa estafa di hendenan inocente y humilde. Autoridad a garanan den un accion di bruheria. E detencion aki a causa un consternancion grandi na Aruba e tempo ey.
E bruhanan local ta nada compra cu e Maestro Estafador
E prome comentarionan di inspector di polis di e tempo ey, “E hacido di bruhanan cu de bes en cuando tabata wordo deteni na Aruba y cu mester a presenta dilanti hues tabata hopi biaha algun mucha muher cu ta manipula hende cu poco salo cu pepper tira riba cama of den sapato, algun coi loco nada compara cu tur locual e bruho Hindustan aki tabata capas di gaña, e tabata sa con pa manipula mente di Arubianonan.”
Con e carta di e spirito malo a yega den e tera
Durante interogacion a bin haya varios contesta riba preguntanan cu a keda habri. Por ehempel, tur hende tabata kier sa con e bruho a saca e carta for dje buraco cu e tabata coba? durante su interogacion e la declara cu e la laga un dama local cu tabata un di su complicenan traduci e carta na papiamento p’e. E la pone den un botter y durante cobamento den e scuridad, e maestro bruho a laga e botter sali cay for di su manga di camisa, durante e cobamento e la kibra e botter, susha e carta poco den e tera y despues a saca e carta.
Holor stinki
Un otro pregunta tabata esun di e holor stinki cu tabata sali for di e cuarto den e cas, e la bisa polis cu ayudo di su complicenan e la pone algun weso cu net a cuminsa putri den e tera y dimes esaki ta bay saca holo stinki.
Varios polis cu miedo di e articulonan confisca
Despues cu autoridad a confisca tur su bruherianan, su awanan di suerte etc. nan a wordo warda na Warda di Polis di Oranjestad. Na warda di Oranjestad, hopi polis tabata tin hopi miedo di tur locual a keda confisca for di e Bruho Indio. Un coleccion di bruha cu ta unico den su sorto. Botternan chikito cu tur sorto di color di awa, cora, berde, blauw, etc. papelnan skirbi ribanan ” miracle cure” “bebe 7 bes pa dia” renchinan di herro, propnan di catuna cosi den sacunan di paña cora.
Tambe un monton di tera cu e bruho a coba na e cas di famia na Paradera, tur a wordo hiba na Warda di Polis. Nada milagroso of particular, puro potoshi y nonsense.
Listerine, fosforine, brylcream, awa y tiña
Algun polisnan cu no ta kere den bruheria, a dicidi controla tur e botternan cu a wordo confisca for di e Maestro. Asina nan a bin descubri cu no tabata nada mas cu Listerine, fosforine, brylcream, awa, tiña di diferente color, tur tabata cosnan cu ken cu ta por a cumpra pa algun cent e tempo ey na boticanan.
Lucky-Mo-Jo pa laba vloer
E producto Lucky-Mo-Jo pa laba vloer si probablemente ta cos cu e lo a trece di Trinidad y cual e la bende masha hopi mes di dje. E Maestro Bruho tabata biaha via Trinidad pa Aruba. Lucky-Mo-Jo tabata supuestamente un awa pa laba vloer y asina core cu tur enfermedad, tur cos malo etc. for di casnan. Segun e Maestro, hende mester frega nan vloer di cas bon tur dia cu ne.
Un Lucky- Mo-Jo tabata costa 250 florin. E maestro bruho Indio a logra bende un gran cantidad di Lucky-Mo-Jo na Aruba.
Renchi di suerte, cumpra na un jugueteria na Trinidad
Un otro articulo cu e Maestro bruho aki a logra bende hopi bon mes na Aruba, tabata un renchi di aluminium cu un cabes di carpachi riba dje, e tabata tin algun stenchi cora como decoracion. E renchi aki supuestamente tabata wordo bendi pa protegabo di mal wowo, ora autoridad a bay check e renchinan aki tabata wordo bendi den un jugueteria na Port of Spain pa menos di un florin pa un. E bruho aki a sa di a convence e humilde Arubianonan creyente fiel di su persona cu esunnan cu bisti e renchi aki nunca mas lo tin mala suerte den su bida, nan lo tin exito cu mucha muher y den hopi mas cos. E prijs di e renchi aki tabata solamente 425 florin pa un, anto na aña 1960. Diferente hende na Aruba a cumpra e renchi milagroso y poderoso aki, e tabata gusta bende su articulonan durante e reunnionnan misterioso den cunucunan leu den mondi of durante consulta di bruho na San Nicolas.
Hinca curpa den debe, hipoteca cas pa paga bruho
E estafador aki a trece un cantidad di Arubiano den miseria of den mas miseria cu nan tabata ta caba. Pobernan cu ta traha den cunucu di unda nan a saca sumanan asina grandi pa paga e estafador aki. Autoridad a interoga diferente testigo, na comienso di e investigacion, e recherchenan a bin compronde cu e Maestro aki a pone hendenan den nan desesperacion hipoteca nan cas pa sumanan grandi cerca fiadonan priva cu ta cobra interesnan e tempo ey hopi halto. Simpelmente pa paga pa algun botter yena cu tiña berde, cora of blauw etc. Otronan a pag’e bruho como recompensa pa locual e la primintinan, por ehempel di causa desgracia of mala suerte na nan enemigonan, pero tur e supuesto bruhanan aki mester a wordo paga adelanta, prome cu mira e resultado, cual sigur nunca nan a mira.
Potret di politiconan, huesnan, hefenan di lago etc.
Recherche durante investigacion a haya un collecion grandi di potretnan den e pertenencianan di e bruho, potretnan di ministronan, politiconan, huesnan , abogadonan, hefenan di lago, y hefenan di departamentonan di gobierno.
Algun 100 mil florin e la estafa na Aruba so
Segun autoridad nan a calcula cu durante e 6 biahanan cu e maestro estafador aki a pisa tera na Aruba, e la logra bay cu algun 100 mil florin.
Un negoshi na San Nicolas a regale un auto nobo hopi caro, un auto special di su gusto, e auto aki a wordo manda pa su persona, na Surnam. Na momento cu e la wordo aresta e tabata tin den su sacu 310 dollar y 4650 florin. Esaki tabata entrada di un dia so. Tambe polis a drenta na unda e tabata hospeda y aki nan a haya un typemachine nobo nobo y un radio portatil.
Tremendo trabou di polis
Maestro Indio, su fantasianan no tabata conoce limite, e tabata bende varios renchi cu supuestamente lo ta haci milagro , e bruho aki tabata gana bon placa cerca nos Arubianonan humilde y buen creyente. Cu detencion di e maestro estafador aki, Polis a haci un tremendo trabou na e comunidad di e tempo ey.
Caso den corte
Diabierna dia 4 di maart 1960, bou di hopi interes publico e maestro hacido di bruba un surnameo Hindoestan di 40 aña cu a wordo deteni riba 25 di januari 1960, mester a presenta den corte. Un caso extra ordinario y e publico presente tabata scucha cu tur atencion. Esaki sigur mester tabata un experiencia cu mester sirbi pa tur hende, cu den nan desesperacion ta core na bruhonan.
Famia B. mester a ripiti tur loke a sosode di A te Z.
E fiscal tabata completamente for di su humor vooral e forma con e hacido di bruha tabata trata na engaña hende y esaki por a nota den e demanda di fiscal, cu tabata 4 aña di prison.
E fiscal a cuminsa: “Kiko nos por pensa dje persona aki, di un homber asina sencillo, e no tin un postura impotente, ni un cara di astuto, e tabata un tipo comun y coriente y su poder mas parti tabata den su capacidad di vocabulario. Un homber cu tin palabra na ora y sa con ta fit su emocionnan den cualkier situacion.”
E acusacion contra e Maestro Bruho tabata esun di mas largo cu pa e tempo ey nan a yega di scucha. Un historia completo di engaño. E famia di fam B. di Paradera, tambe mester a presenta den corte y Huez a pidi nan pa ripiti tur locual a sosode di a te z.
Cuminsando cu e examinacion cu un vergrootglas bou pia di nan yiu te na cobamento den e cura, patras di cas den oranan di anochi.
Cambiamento di declaracion
Na momento cu a toca e tema di e mensahe di e spirito malo, e bruho a cambia su declaracion y den corte e la declara cu e mes a skirbi e mensahe na ingles y a pidi un habitante cu tabata na e mesun hotel cu ne pa traduci e mensahe aki na Papiamento pa su persona. E famia a sigui conta cu nan a hiba un susto enorme ora nan a mira e papel cu yen di cabes di carpachi pinta riba dje. Y e mensahe cu tabata bisa ” lagami bisa bo un cos, bo so ta den mal caminda. Tur bo famianan lo bay uno tras di otro y cos lo cai pa bo te na suela. Bo truck lo lagabo na caya.”
E famia a bisa Hues cu nan a paga e surnameo caba na momento cu e la wordo aresta. Nan a pag’e 2 mil florin mas 430 dollar.
Durante e tratamento di e caso den corte e maestro bruho kier a trata na tira culpa mayoria parti riba e persona cu tabata intermedia pa su persona “Shon Pe”. Shon Pe tabata e persona cu tabata introduci Maestro Indio tur caminda y segun e maestro cu Shon Pe hopi biaha tabata bisa e clientenan henteramente otro cos cu loke e ta pa splica e “pashentnan”, asina e Maestro tabata yama su clientenan.
Hues a puntra e Maestro” Ma bon pakiko bo kier a mira bou di e pashent su pia?” E la contesta: Mi kier a mira si tal bes por tabata tin un adder diki bou di su dedenan, pero mi no a mira nada.”
Hues a contest’e bek” Pero examinacionnan manera esakinan bo mester laga pa dokternan, Bo sa masha cu ta di spetakel bo ta tuma e hendenan hasi?
Despues e la cuminsa yora y a contesta hues: ” Si, honorable Huez”.
Buki oracion na Hindustan
Segun su declaracionnan den corte, e la sigui conta con e la pone e “Pashent” na e cas di famia B. para riba un pida paña cora, despues e la scheur varios repi for di e paña y a mara bou su brasa, na su mira y cabes y ela cuminsa manipula cu belanan y resa. E la pidi e famia pa resa hunto cu ne. Hues na su turno a puntr’e: ” Ta for di e buki aki bo tabata resa?” y hues a saca un buki for di un tas cu a wordo confisca. Hues a puntra Maestro: ” Ta ki clase di buki esaki ta?” E la contesta cu ta un buki di oracionnan hundistani.
Hues a bira conteste” pero con bo kier pa e hendenan resa cu bo siendo ta oracionnan na Hindustan bo tabata resando, dicon bo ta pidi nan pa resa hunto cu bo?” E la contesta cu e la permiti esnan cu tabata presente na e cas pa resa na nan manera.
Fiscal na su turno a agrega acerca “bo a haci mal uso di e hendenan simpel aki y nan creyencia humilde”.
Galiña preto y 430 dollar?
Den corte ora a toca e tema di e galiña preto y 430 dollar.
Hues a puntre ” Kiko e galiña preto tin di haci cu e ceremonia?”
E Maestro a contesta hues: ” Esey tabata pa come despues di e ceremonia.” Hues a puntr’e y e 430 dollar, tambe a wordo reparti?” Aki e maestro a declara: “No e dollarnan a no a wordo reparti”, esaki nan SI Maestro a hinca den su saco prome cu tur cos.
” Bunita ganashi”
Tambe e acusado a declara dilanti mesa berde, cu tur e otro remedinan, renchi di suerte etc. ta cos cu e la cumpra riba mercado local barata y tabata plak un papel riba nan cu e la laga traha na Venezuela. E tabata cumpra e renchinan pa un dollar y tabata bende hendenan pa 250 florin como renchi di suerte.
Riba esaki Hues a comenta; ” Bunita Ganashi”
Tambe e suma di 2 mil florin y 430 dollar cu famia B. a paguele Hues a bisa cu e ta haya esaki un bunita sueldo. E cantidad aki ta mas cu cualkier dokter ta cobra.”
Hues a sigui bisa” pero en todo caso, bo no mester abusa di e hendenan cu ta ta dispuesto pa paga un cantidad di placa pa mira nan famia a haya nan salud bek. Esey bo mes ta compronde.”
Buki cu recibonan di sumanan grandi
Durante tratamento di e caso den corte a bin resulta cu no ta famia B. no tabata e unico victima di e maestro aki. Esaki a wordo comproba cu e suma grandi di placa cu e Maestro tabata tin den su poder durante cu e la wordo aresta.
Un otro persona F.M. di Rooi Bosal a pag’e 1900 florin. Durante su detencion Polis a confisca e buki den cual e ta skirbi tur su entradanan. Den e buki aki, autoridad a haya recibonan traha pa 750 dollar, 250 dollar, 615 dollar, 863 dollar y 300 dollar.
Sumanan cu pa e tempo ey tabata pone hende nan cabes draai. Maske no ta tur hende a paga ainda, pero lamentabelmente mayoria si. Danki Dios cu no ta henter a Aruba a cay den trampa di e Maestro Indio, di otro banda tabata tin e grupo di hendenan cu a hari e Gran Maestro aki den su cara, ora e la papia cos di spetakel cu nan. Asina mes hopi hende toch a kere den su mentiranan, pa e personanan aki sigur e realidad tabata un golpi duro, despues di a scucha con den corte con e Maestro Indio G. mes a declara cu e la tumanan tur haci.
Castigo maximo di 4 aña
Fiscal a haya cu e pruebanan di desfalco claramente a keda comproba. Fiscal a bisa: cu e informacionnan di cual estafador mes no ta kere y door di manipulacionnan astuto, e la haci e hendenan kere cu e tabata papia berdad y av haci cu nan a entreg’e placa. E la haci mal uso na un forma hopi baho di creyencia di e hendenan aki, den nan debilidad di malesa y supersticioso. Fiscal a sigui bisando: “considerando tambe cu e remedinan cu e tabata duna e hendenan por causa un peliger na nan salud y fiscal a pidi pa e wordo castiga debidamente pa por sirbi como ehempel pa tur otro bruhonan estafador. Pa e motibo aki e la exigi e castigo maximo di 4 aña.
Durante e palabranan aki di fiscal, G. tabata tin un mirada hopi tristo. Su casa cu tambe tabata sinta den tribuna cu un paña masha bunita di India y cu sapatonan di oro cu e tempo lo tabata algo masha luhoso y moderno.
Abogado defensor mr. P.V. Sjiem Fat
Abogado P.V. Sjiem Fat tabata e abogado defensor di Maestro Indio, Bruho estafador. E abogado a tene un defensa basta detaya, den cual e la trata na contradici diferente di e puntonnan di cual su cliente ta wordo acusa di nan.
Segun e abogado: “E iniciativa pa consulta cerca G. tabata sali semper for di e hendenan mes y cu G. no a loknan uit cu palabranan di engaño. Ademas e abogado a bisa cu ley t’ey pa proteha tambe hendenan cu tin sano huicio y no hendenan cu ta asina dom, cu nan ta kere den milagro.” Su abogado a sigui:” Loke G. a haci ta asina estupido, cu ningun hende na su sano huico lo por ker den dje, di locual a wordo declara ta resulta cu e victimanan a entrega placa na e acusado pa motibo cu ta nan mes ta kere den bruha.”
Pakiko ley no a persigui Shon Pe
Abogado Sjiem Fat a sigui bisa, cu e ta haya tambe pakiko ley no ta persigui Shon Pe. “E homber aki tambe a gosa di e entradanan, un homber cu tambe a declara na e hendenan diferente informacion y siendo e sa masha bon cu ta engaño. Abogado a pidi hues pa anula e dagvaarding of por lo menos ta conclui di loke su cliente ta wordo acusa no ta comproba.
” Pordon honorabel huez”
Despues cu e abogado a pidi esaki, G. a cuminsa yora manera alma malo den corte. E la cuminsa ta sclama y pidi pordon, ” Pordon honorabel huez”, esaki masha dramatico.
Hues no a acepta e peticion di e abogado pa pone G. den libertad. y a ordena pa tene preso y dos siman despues e la haya su sentencia cu a wordo pidi p’e.
Ken e bruho y su complicenan tabata ta, nos no sa. Pero un cos ta sigur cu e la hunga cu sentimento y sufrimento di hopi hende, e la duna hende speransa falso, mayoria parti di hendenan humilde cu tabata desespera, cu kier a mira un milagro sosode por medio di un baño cu awa di color, of por medio di un renchi pa drecha nan situacion. Lamentabelmente esaki no ta existi.
Leu a leu den e tempo moderno aki ainda bo ta tende di maestro aki maestro aya, nan tambe ta bin for di exterior, bruhonan estafador ainda ta existi. Hopi biaha hendenan den problema financiero ta bira desespera pa haya trabou of un poco miho porvenir den bida y nan ta bay purba nan suerte cerca un Maestro/bruho/ Babalao etc pa drecha nan suerte y nan finanzas, pero remarcabel ta cu e bruhonan aki cu supuestamente den un mirada mester reconoce situacion di un cliente, ta haci manera nan nanishi ta sangra y ta yega pidi sumanan gigante di placa pa supuestamente yuda e pober cu ta den problema financiero. Con bo por yuda un pober si bo ta pidi’e sumanan astronomico di placa, siendo bo sa miho cu e persona no tin por ta ni pa come. Un bruho/ estafado tin e pudor di cobra un pober sin pariba of pabou, cu su cara di palo, exigi por ehempel 2 mil florin pa supuestamente yude cu algo, un baño etc. pa e por haya trabou, of haya poco suerte. . .
Anto e ora esaki t’e contesta “Hende mes kier wordo engaña!


text:
DS LOVE TALK BLOG: New Year, New Goals?
Updated: Aug 17
by:
Desiree Swaen
Certified Relationship & Love Coach
E momento ideal pa tuma accion
Cambio di aña semper ta un momento di refleccion. Hopi hende ta habri e aña nobo yen di energia, positivismo, y cu un cita cerca un coach. Nan ta cuminsa nan aña yen di animo pa traha riba nan mes, traha riba nan relacion, etc. No ta pornada, cu januari y februari ta e lunanan di mas druk na DS Love Coach. Pami ta sumamente excitante pa welcome y conoce clientenan nobo, ya cu cada cliente ta un mundo nobo pa explora.
Pero pakiko warda te na comienzo di un aña nobo pa bin cu resolucionnan, plannan y metanan nobo? Dicon durante aña e disciplina aki ta disminui y hopi hende ta bai back pa the 'same old'? E idea di transforma bo bida ta solamente un ilusion? Algo pa futuro? Un plan cu nunca lo yega na concretisacion? Kiko ta motivabo of demotivabo pa lanta mainta y bisa 'let's do it?'
Pa mayoria hende e contesta lo ta: AMI MES. Y esaki francamente ta e unico realidad. Ta abo so por dirigi e rumbo di bo bida. E unico hende cu por dal e stapnan den direccion di bo meta ta abo. Y mientras abo no ta suficientemente 'committed' esaki lo no sosode y bo soñonan y ideanan lo keda te ey. Bo comfort zone ta un lugar safe y trankilo, pero nada mas lo crece for di eynan.
Cua ta e momento ideal pa 'take action'? E unico momento ta AWOR. Ayera a pasa y mayan no ta sigur.
Cada hende ta un mundo ariba su mes
No tin reglanan restrictivo cu ta strobami di traha segun mi intuicion
Mi ta contento cu mi ta un coach. Den mi field, mi mannan no ta mara. Mi no ta traha a base di ‘one size fits all’. Cada cliente ta unico. Y cada pareha y relacion ta diferente. Durante e prome cita mi ta analisa entre otro, e manera con e cliente a wordo lanta, kiko ta e cosnan cu a afecte ora cu e tawata creciendo. Eventual traumanan of problemanan mental. Su creencianan (beliefs), dus kiko e ta kere den dje of no ta kere den dje, como tambe su cultura. Con e ta identifica su mes, y su orientacion sexual. Su lifestyle, gustonan y custumbernan personal. Su norma- y balornan. Kiko ta e cosnan importante y determinante pe. Kiko ta su proposito y mision den bida. Tin hopi cos cu ta ‘shape’ un hende. E hende completo ta consisti di diferente ‘ingrediente’. Y tur locual e cliente ta scoge pa comparti cumi, mi ta tene cuenta cune ora di trate. Mi no ta purba fit ningun cliente den un ‘box’. Dos hende nunca lo ta completamente mescos. Un experiencia cu un cliente por sirbi como un sorto di guia den casonan similar, pero nunca e lo bai ta 100% mescos cu e experiencia di e otro cliente. No por ‘cut and paste’ sin tene cuenta cu cada hende tin su cosnan apart y unico. Mester wak ariba nivel individual, kiko ta mas efectivo. Mi ta uza mi conocemento den area di coaching y counseling, mi observacionnan y principalmente mi intuicion pa determina e mihor approach pa e cliente. E approach aki ta wordo verifica cu e cliente a base di preguntanan clave cu mi ta hacie. E cliente no mester perocupa cu e lo wordo husga of labeled. Como ser humano ami no ta considera mi mes superior, pues mi no tin e derecho ni e autoridad pa husga otro ser humano. Y labeling den mi concepto ta un forma di sabotahe. Asina cu bo bai over na label un cliente, e lo bai den ‘victim mode’ y ta net esey lo stroba e acceso na su inner power pa efectua cambio y logra su metanan.
Mantencion ta importante
Continuing education ta mantenemi ´in top shape´
Prome cu mi a bira coach, mi tawata un abogada (ironicamente, tambe encarga cu separacion y diviorcio) y entrepeneur. Pues, mi tawata studiá den areanan di ley y business. Na 2015 mi a topa riba You Tube cu un TED Talk di e therapista di pareha Esther Perel, cu a impactami, hibando mi back na tempo cu como abogada, mi tawata encurasha clientenan pa pense bon prome cu nan dicidi di divorcia. Den un ‘aha!’ moment, mi a haya mi ‘calling’ pa bira relationship coach. E momento ey mi tawata tin 42 aña, y pues, cu suficiente experiencia propio den bida, carrera y relacion. Sin embargo, mi tawata falta conocemento den e area di psychologia, tanto personal como di relacion. Pesey mi a opta pa studia y certifica mi mes den entre otro relationship coaching, bereavement coaching y spiritual coaching. E meta pami tawata, pa haya e base di conocemento profesional den areanan cu por ta importante pa mi concepto, yama: DS Love Coach. Despues cu ya mi tawata trahando como coach mi a certifica mi mes den life coaching, sex coaching y counseling pa completa mi concepto.
Recientemente mi a lanta un online school yama: Love & Life Acacemy cu ta ofrece acceso publico (21+) na cursonan profesional y di self-help, den area di amor, relacion y intimidad.
Semper tin algo nobo pa siña y ami ta kere den continuing education, principalmente mirando e hecho cu mi ta eherce un profesion cu ta evoluciona constantemente y ta impacta bida y relacion di hende. Learning is growing, y mi ta kere firmemente den keda inverti placa y tempo den seminarionan, webinars, workshops, cursonan y tin bes asta programanan completo, na unda mi por siña algo nobo cu por yudami innova y mehora mi servicio. Pami ta importante pa haya informacion di diferente angulo y ‘tools’ cu mi por uza na beneficio di e cliente. Mi ta ‘pick and choose’ for di tur e diferente fuentenan cu mi tin, propone na e cliente y aplica locual nos ta kere cu den un caso particular lo por yud'e. Pasobra after all, that’s what it’s all about.
E cliente semper ta central
Mi creencianan, mi lifestyle, mi principionan, mi opinion, etc. no ta relevante ora ta trata di coaching.
Ami por ehempel, no ta un persona religioso. Mi no ta un persona cu ta lesa bijbel ni bai misa. Mi no ta haya necesario pa congrega, mas bien mi ta prefera solitud. Mi ta kere den un ser supremo pero mi no ta haya necesario pa tin guia ni un intermediario pa yega na dje. Mi ta haci uzo di meditacion y otro formanan directo pa comunica cune. Pero na momento di coach un cliente, esaki no ta importante. Si e cliente si ta un persona religioso, y cu ta bai su misa, ami ta respeta esey, y mi lo opta pa stimule pa resa, lesa su bijbel, bai misa y uza su fe como sosten pa su progreso, en bes di trata na impone mi creencia personal ariba dje. Si un pareha ta opta pa un relacion habri, nos lo bai explora e opcion ey, y e hecho cu ami ta den un matrimonio felis y monogamo pa 20 aña ta irrelevante. Si un pareha homosexual acudi na mi persona, e hecho cu ami ta heterosexual no ta haci un diferencia. Mi no lo bai husga nan ni nenga di ricibi nan pa motibo di nan orientacion sexual. Den e sentido aki mi ta open y flexible y mi ta realisa cu e cliente ta central, e cliente ta dirigi e proceso y e cliente ta e experto den su propio bida y/of relacion. Ta cuestion di guia e cliente mediante preguntanan strategico, pa recobra e potencial interno cu e tin. Tur cambio y logro mester wordo atribui na e cliente, pero tambe tur e responsabilidad pa cambio y logro ta cai ariba e cliente.
Coaching como metodo preventivo
Coaching ta un metodo apart y hopi efectivo cu por wordo uza preventivamente.
No ta imposibel pa drecha un relacion, no matter con cerca bo ta di un separacion. Cu bon boluntad, pasenshi, hopi disciplina y dedicacion esaki semper por wordo logra, pero e caminda pa cana lo bai ta largo. E no ta bai logra di awe pa mayan y sigur no den un solo cita. Na unda tin un acumulacion di issues pa resolve, cada issue ta tuma su tempo. Ami semper ta ilustre den forma di un mata. Bo tin e raiz di e problema, y si esaki no wordo corta na su momento, e ta sigui crece den diferente direccion, produciendo un mata cu taki y miles di blachi. Un cierto momento e ta escala y bira asina grandi cu e ta parce algo cu bo no por domina mas. Haciendo uzo di e metodo preventivo di coaching na un momento mas tempran posibel, bo por preveni esaki. Una vez cu e problema a bai fo’i man ta hopi mas dificil y ta rekeri hopi mas esfuerzo, perseverancia y recurso financiero pa yega back na e situacion ideal.
CONSEHO
Mescos cu Valentinesday no ta e unico dia pa demostra amor, comienso di aña no ta e unico momento pa tuma accion.
No sinta warda demasiado. Acudi tempran. T’abo so por cambia bo realidad.
Danki pa lesa.
DS


text:
INFORMASHON DI E PRODUCTO
Apliká e loshon di forma generoso riba e zona ku mester di alivio. Ripití segun ku e ta nesesario.
-
- Segun e kontestanan di personanan ku ta usa Alcolado Glacial na mas ku 40 pais, algun di e efekto i usonan di Alcolado Glacial ta*;
-
- Un sensashon di friamentu ora e wòrdu usá
- Alivio di doló di kabes
- Alivio di kentura i e sensashon di “eis”
- Alivio di blokeo kousá pa grip òf sleim den nanishi
- Alivio di grawatamentu kousá pa piká di sangura
- Alivio di doló di barika
- E ta suavisá doló di múskulo
- Relahashon ora e wòrdu usá pa masashi i huntamentu
- Efektonan kalmante i refreskante riba e kueru ora e wòrdu usá komo aftershave
- Personanan ku ta usa Alcolado Glacial a indiká ku nan ta asta us’é pa hasi limpiesa
*basá riba investigashon no sientífiko i kontestanan di fanátikonan di Alcolado Glacial riba medionan sosial. Alcolado Glacial ta wòrdu klasifiká komo un produkto di perfume. Alcolado Glacial no ta un produkto di remedi. E informashon riba e página aki no ta konseho médiko i no mester wòrdu konsiderá komo tal. Personanan ku ta deseá konsulta médiko mester drenta den kontakto ku un profeshonal di salú outorisá.
E ta solamente pa uso eksterno. Manten’é leu for di wowonan i e partinan moli di e kurpa nèt bou di kueru. No usa verbant òf lora bo mes ku paña papa muhá di Alcolado Glacial ya komo ku esaki por kousa blar i/òf iritashon di kueru. No us’é riba paña ya komo ku esaki por produsí pèrdèmentu di koló.
Alkohòl SD No. 40B (76%), Mentol, Fragansia, Awa, FD&C Blou No. 1, y FD&C Hel No. 5.
Salú i Beyesa / Kosmétiko
INFORMASHON DI E PRODUKTO
Muha bo mannan bon ku e produkto i laga nan seka sin pasa sèrbètè riba nan. Pa muchanan bou di 6 aña, usa solamente bou di supervishon di un adulto. No ta rekomendá pa usa riba beibi. No ward’é den temperatura mas altu ku 40°C. E por kousa pèrdèmentu di koló den sierto telanan. E por kousa daño na palu i plèstik.
Pa labamentu di man pa redusí bakterianan riba kueru
Rekomendá pa uso regular
Pa e momentonan den kual no tin habon disponibel
Pa uso eksterno, solamente pa man. Inflamabel. Tene leu for di kayente i vlam. Ora usa e produkto aki: Ten’é leu for di bo wowonan. Den kaso di kontakto ku wowonan, spula kabalmente ku awa. No inhal’é ni guli’é. Evitá kontakto ku kueru kibrá. Si desaroyá un iritashon di kueru, stòp di usa e produkto mesora i konsultá bo dòkter di kas. Ten’é leu for di alkanse di mucha. Den kaso di gulimentu aksidental, buska ayudo médiko.
Aktivo: Alkohòl etíliko 62%
Inaktivo: Carbomer, FD&C Blou No.1, FD&C Hel No. 5, Fragansia, Gliserina, Alkohòl Isopropíliko, Miristato di Isopropilo, Glikol di Propileno, Asetato di Tosoferilo i Awa.
Salú i Beyesa / Kosmétiko
INFORMASHON DI E PRODUKTO
Hunta e krema riba e kueru situá riba òf serka di e área ku mester wòrdu aliviá.
Habri kanalnan di rosea
Aliviá doló di kabes, sleim den nanishi i doló di múskulo
Ten’é leu for di alkanse di muchanan.
Mentol 5%
Petrolato 81,4%
Fragansia 2.1%
Goma di kanfer 3%
Was di parafina 8.5%
Salú i Beyesa / Kosmétiko
INFORMASHON DI E PRODUKTO
Apliká di forma generoso riba bo kueru ku awa i frega ku bo mannan.
Den ducha i den baño.
Mantené e produkto aki for di alkanse di mucha
Sodio Tallowate, Sodio Cacaote, Awa, Ásido de Koko, Fragansia, Sodio Chloride, Gliserina, EDTA Tetrasodium, Ásido Fosfóriko, Dióksido di Titanio, Mentol, D&C Bèrdè No. 5, y FD&C
Salú i Beyesa / Kosmétiko
INFORMASHON DI E PRODUKTO
Limpia e área afektá òf e superfisie infektá. Us’é 1 pa 3 biaha pa dia.
Un promé ousilio pa yuda prevení e riesgo di infekshon den kueru den evento di kòrtanan chikí, raspamentu, i kimá. Tambe e ta desinfektá superfisienan ku ta wòrdu usá regularmente.
Pa uso eksterno so. Inflamabel. Ten’é leu for di kayente i vlam. Konsulta un dòkter promé ku bo us’é si bo tin herida profundo òf herida kousá pa perforashon, herida kousá mordementu di animal, òf kimá serio. Ora usa e produkto aki, ten’é leu for di bo wowonan. No us’é den áreanan grandi di bo kurpa. No us’é pa mas ku un siman a ménos ku un dòkter indiká bo pa hasi esaki. Stòp di us’é i konsultá un dòkter si e kondishon persistí òf bira pió. Ten’é leu for di alkanse di mucha. Si bo guli’é, buska ayudo médiko òf drenta den kontakto ku un Sentro di Kontrol di Venenamentu inmediatamente.
- Ingrediente aktivo: Alkohòl etíliko di 70%
- Ingrediente inaktivo: Awa
Disolvente di alkohòl. Antiséptiko. Desinfektante.
PRODUCT INFORMATION
Pone sufisiente produkto den bo planta di man pa e por sprei bai riba tur dos man i hunt’é riba bo kueru te ora e seka. Pa muchanan bou di 6 aña di edat: usa solamente bou di supervishon di un adulto
Un desinfektante pa yuda redusí bakterianan riba kueru. Ta rekomendá uso ripití.
Pa uso eksterno so. Inflamabel. Ten’é leu for di kayente i vlam. Ora usa e produkto aki: Ten’é leu for di bo wowonan. Den kaso di kontakto ku wowonan, spula kabalmente ku awa. No inhal’é ni guli’é. Evitá kontakto ku kueru kibrá. Si desaroyá un iritashon di kueru, stòp di usa e produkto mesora i konsultá un dòkter. Ten’é leu for di alkanse di mucha. Den kaso di gulimentu aksidental, buska ayudo médiko.
- Ingrediente aktivo: Alkohòl Etíliko di 68%
- Ingrediente inaktivo: Fragansia i Awa
Salú i Beyesa / Kosmétiko
Tuma nota ku no ta tur produkto ta disponibel rònt mundu. Por fabor, averiguá esaki serka e distribuidor mas serka di bo.


text:
Awe comunidad musulman rond mundo ta celebra Eid al-Adha, en corto Eid. esaki ta un fiesta tradicional musulman caminda cu ta recorda e sacrificio di Abraham/Ibrahim. Nan ta hacie c’un cuchiu, manera Ibrahim a haci cu e lamchi.
Abdul Ohab a cuminsa na bisa cu tur aña ta recorda esaki door di haci sacrificio di bestia. Polis a bin y a bisa nan pa hiba e bestianan abattoir. Pero si nan hib’e abattoir, nan ta pasa coriente na su orea, pa cual nan no por haci e carni halal. Polis a confisca e carninan. Tin cierto ritualnan cu mester cumpli cu nan.
Pero Ohab a bisa cu pa nan e sanger di bo curason ta importante, tur cos ta bay pa Dios y pa Ibrahim nan ta hacie.
Manera un comunidad musulman caminda varios di nan tin mas di 40 aña ta biba na Aruba, nan ta respeta leynan di e pais. Na Aruba nan ta biba, Aruba ta nan cas.


text: Diabierna 9 di september 2022, manera cu a priminti lo habri e rotonde di Palm Beach.Cuminsando dialuna entre 7’or di mainta te 4’or e lane parti paden lo wordo cera pa motibo cu e parti meymey di rotonde no ta completamente cla. E lane parti pafo si lo keda habri pa automobilistanan.Dia 23 september 2022, e rotonde lo wordo completamente habri.Un danki sigur na cada empleadonan cu a traha incansabel pa e rotonde akinan keda cla y sin lubida tur e habitantenan y automobilstanan cu ta frequenta e area akinan pa e pasenshi brinda durante e ehecution di e proyecto akinan.


text:
WILLEMSTAD – Segun e investigashon den e kaso di 41 kilo di droga ku e kuarteto a purba pasa via...
WILLEMSTAD – E hòmber di orígen kolombiano ku yama Alain Joseph Ortega Tinoco di 40 aña di edat durante e periodo 1 di sèptèmber 2020 pa...
Willemstad. Dia 18 di yuli di 2019 gobiernu a duna un invershonista ulandes pèrmit pa konstrui un resort hotel den haf i a yamé The Wharf....
WILLEMSTAD. E reunion interparlamentario entre partnernan di Reino Ulandes a yega na su fin sin pena ni gloria na Ulanda pero hopi sèn pa awa (sèn)...
Willemstad – Habitantenan Betesda i klientenan/miembronan fundashon Pro Bista e keda sumamente kontentu na momentu ku nan a haña e bunita notisia ku nan tambe por...
ORANJESTAD – Deaxo Croes, atleta Arubiano ku ta pronto lo realisá e hazaña di Crossing for Prevention, tin un antesala prepará pa e siman aki ku...
WILLEMSTAD. Ayera korte di promé instansia a dikta sentensia den e kaso di ladronisia di 600 kilo di kokaina for di warda di polis na Rio...
Willemstad — Siman di kultura dje aña aki tin komo tema: ‘Ban Kunuku, Ban Planta’. Bida ta kuminsá ku plantamentu di mata. Plantamentu ta krusial den...
Willemstad- Djarason 28 di sèptèmber, pa 4’or di atardi, a marka un momentu históriko ora ku e botonan di tou Manta i Ola i e boto...


text: KRALENDIJK – Nolly Oleana direktor di OCW a bisa ku skolnan a tuma diferente medida di prekoushon relashoná ku COVID-19. “E medidanan ta pa evitá ku e vírùs ta plama serka alumno i personal na skol. Den klas nan tin labamano, i ta pidi tur hende labaman ku habon. Den tur klas tin ‘hand sanitizer’, i ta limpia e klasnan ku regularidat. Pa evitá si akaso e vírùs ta presente na skol i sigui plama, a rekomendá skolnan pa habri bentana pa ventilashon. E parti di higiena serka dosente, nan ta hasi uso di e ‘face shield’ òf tapa boka. Durante lès ta pone atenshon na e tópiko di e vírùs. Esaki pa motibu ku hopi mucha ta hiba informashon pa nan mayor. Ta evitá aglomerashon di muchanan. Si e mucha tin síntoma relatá na e vírùs, e tin ku keda kas i yama dòkter. Ta tuma tur medida relashoná ku e persona ku tin síntoma, entre otro komunikashon ku esnan konserní. Si e situashon sigui oumentá pa loke ta trata e vírùs riba Boneiru, ta hasi uso di enseñansa for di distansia. Esaki lo tin konsekuensia riba kalidat di enseñansa i mas retraso. Esaki lo nifiká ku ta bai tin hopi trabou pa rekuperá e retraso”, Oleana direktor di OCW a bisa.


text:
Na diferente okashon nos por a mira e hóben Khalil Guribaldi durante di ruedanan di prensa di gobièrnu, hasiendo su preguntanan na su manera. Khalil òf Khalili tin Ons Radio ku tambe ta hasi ‘streaming’ di tur e ruedanan di prensa di gobièrnu di Kòrsou. Nos kier a konosé e hóben aki mas di aserka, ken e ta i kon bini Khalili den prensa.
Fo’i chikí…
Khalil na palabra; for di chikí mi a mira media i mi kier a bai den mundu di media. Mi ta dinámiko, aktivo, kontentu, mi ta un hende aktivo den hopi kos. Mi estudio realístiko ta Horeka i dor ku horeka no ta loke mi tabata ke hasi, mi a sigui mas aleu, e no tabata mi pashon i mi a kambia bai den direkshon di media.
Tras di kortina…
Khalil a sigui splika mas aleu na Djasabra ku el a bai Mediaschool i un di su plannan ta pa bai mas profundo den media pero sirkunstansia na Kòrsou no tin e plataforma pa echt studia media. Tin si pa studia i bira periodista pero no media. Den aña di pandemia di COVID-19 por a konosé Khalil mas. Pero e tin hopi tempu den media. El a kuminsá na 2016 den media, trahando tras di kortina na kanal di televishon i di einan el a bai radio. El a kuminsá na un radio emisora i kosnan no tabata bayendo bon i el a bai mas riba su mes.
Esun ku mas ta atraé ta para dilanti di kámara i hasi entrevista. I segun el a bisa mas tantu e partinan di hasi reportahe i entrevista ta e kosnan ku mas e ta gusta.
Su forma di funshoná…
Durante di ruedanan di prensa por tende e hóben aki ta hasi bastante pregunta. El a splika nos su forma di funshoná den media. Hopi bes no ta sinta den sapatu di e hóben pa puntra kiko e hóben ta pensa. I esei ta loke e komo hóben ta saka preguntanan. E hóben mester komprondé kiko ta prensa i kiko ta notisia i e kier hasi un diferensia pa e hóben por komprondé esaki.
Ta mi mes preguntanan…
Den mayoria kaso por tende Khalil bisa durante di ruedanan di prensa ku ta hóbennan ta hasié pregunta pa e por presentá. Pero e tabata masha sinsero ku ta e mes ta bin ku su preguntanan pero ta hasié ku e pensamentu di un hóben. E ta hasi notisia ku mentalidat di un hóben, pa asina e hóben por komprondé kiko e ta trese dilanti i enfoká komo informashon.
Komentarionan ofensivo…
Riba Khalil su preguntanan hopi bia tin komentarionan no masha agradabel pa e hóben aki. El a bisa Djasabra ku e ta sigui e komentarionan aki si pero e no ta wòri mashá ku nan. Tur hende tin derechi di komentá i si ta un mensahe konstruktivo nan ta mand’é e ta tum’é pasobra asina e ta siña. El a bisa di ta habrí pa tur komentario pero e ta kere semper ku rèspèt. I importante ta ku loke bo ta hasi hasié bon pa hende komprondé bu. Tin komentario e ta hopi ofensivo tambe i no agradabel. E kos ku mas ta hùrt Khalil ta ora ta papia kos malu di trabou di media pasobra e no ta bon pa nan.
Falta mas pa siña…
Khalil ta papia di nos komo prensa pero e ta kere si ku e falta muchu mas pa siña den prensa. E no por bisa ki ora e lo bai sigui traha pa yega mas leu. Pero e ta mira su mes ku e por nifiká algu pa media. E ta haña ku e ta hasiendo un bon trabou komo hóben.
Ons Radio…
Su radio yama Ons Radio Curaçao ku ta unu ‘online’ i e ta papia konstante riba dje. E tin su shou mainta i den dia ta sigui normal. E tin notisia, su programanan edukativo pa hóbennan. E tin un tim ku ta su mama, ku por sierto ta fundadó di su radio, Khalil ta esun ku ta manehá e radio i tin Angelica Parris ku ta yud’é i otronan ku tambe ta yud’é i sostené. Tin hopi hóben ku ta bai hasi programa serka Khalil. Su radio ta un hòbi. Su meta ta pa e hóben sa kiko e notisia tin mas tantu di ofresé.
Pregunta ta importante…
Khalil su studio ta na kas pero ora e rueda di prensa tuma lugá, kaminda e ta e ta bai ‘online’. Loke ta importante pe ta e pregunta ku e ta hasi. I tin hopi hende, sigur mil hende ta siguié ria Facebook group.
Mi ke ta un hende konosí den media…
Khalil a yega di pidi medianan un chèns pa e traha serka nan pero semper no tin lugá. E ta mira su mes na un medio di komunikashon pa asina e por siña mas tantu. E ta atraé pa traha ‘online’ i e ke pa hendenan mir’é tambe. El a bisa di ke yega hopi leu komo personalidat, komo hóben i pa hendenan sa ku e ta un hóben ku a kuminsá chikí i pa bira un periodista/lokutor/presentadó. E ke bira un hende konosí den media. Un persona ku e ta su ídolo den prensa ta Angelica Parris. E ta un di Khalil su guianan.
EXTRA lo gui’é…
Ku un bos abou Khalil a bisa ku hendenan no ta tum’é masha na serio i esei e ke kambia. E ta un hóben di 22 aña i ke pa hende tende i tum’é na serio. I esun interesá na dun’é un man entre otro e parti finansiero ta bon biní sigur serka Khalil. I komo tal nos di Djasabra/EXTRA a komprometé nos mes pa guia Khalil mas aleu den su trabou entre otro ku ideanan briante ku e tin.
Pinturanan di studiantenan Instituto Buena Bista
Nos studio di grabashon nobo a keda estrená tambe di e forma aki. Ku pinturanan di hóbennan di Instituto Buena Bista; Georgerig Sling Hans a pinta Aros ku Webu, pintura riba kanvas di un grandura mas di un meter haltu i un meter hanchu, e otro di Guenna Gustina ku su Untitled Weaving Tapesty traha di hilu i e di tres di Javon Luidens titulá El Taurus Has Fallen tambe pintura riba kanvas grandura 30 a 40 centimeter. Esun ku ke mas informashon di e pinturanan aki i di e instituto por mail na [email protected]


text:
GGz Curaçao
Kalidat di kuido
Pa GGz Curaçao mehorashon di e kalidat di kuido ta un proseso kontinuo. Kon nos pashèntnan ta eksperensiá e kuido duná? Kiko nan ta haña di e suministro di informashon i e bos ku nan tin den e tratamentu? Pa haña kontesta riba e preguntanan akí, nos ta pidi nos klientenan yena e asina yamá “GGz thermometer”.
Mi no ta satisfecho. Kiko awor?
Duna bon kuido i skucha deseonan di nos klientenan ta kos ku nos ta haña importante den GGz Curaçao. Mayoria di nos klientenan ta satisfecho u e kuido. Tòg por ta asina ku bo ta di opinión ku no a tratá bo manera mester ta, òf ku kosnan por a kana mihó. Den e kaso ei, komo kliente òf komo famia/kuidadó, bo por akudí na e komishon di keho.
Nos ta konsehá pa promé ku tur kos ekspresá bo malkontentu òf keho na e persona konserní. Si bo ta sinti bo inkómodo pa hasi esaki, bo por aserká su hefe. Si esaki no trese e resultado deseá, bo por akudí tambe na dirèksi.
Si tratamentu interno di bo keho no ta hiba bo na un solushon satisfaktorio òf si bo ta deseá un veredikto independiente, abo òf bo famia por akudí na e Komishon di keho independiente di Federashon di kuido (Zorgfederatie). Semper bai bo ta liber pa entregá bo keho mésora na e Komishon di keho.
Kiko e komishon di keho ta hasi?
E Komishon di keho ta un órgano independiente ku ta ofresé akohida, mediashon i tratamentu di keho pa diferente organisashon di kuido afiliá na Federashon di kuido, bou di kual Stichting GGz Curaçao. E Komishon di keho ta investigá i ta duna un veredikto tokante te kon leu bo keho ta hustifiká. Tambe e komishon por duna konseho òf rekomendashon tokante medidanan pa evitá posibel ripitishon di un keho asina. E komishon no ta outorisá pa duna daño di perhuisio.


text:
Gobernador di Aruba S.E. Alfonso Boekhoudt a haci awe diahuebs15 di september un bishita oficial na Arubahuis. Gobernador Boekhoudt a keda ricibi pa Minister Plenipotenciario Suplente mr. Ady Thijsen y director a.i.Glenda Hernandez y personal di Arubahuis.
Gobernador di Aruba a wordo acompaña pa director interino di Gabinete di Gobernador Reinoud Pronky adjudante di Gobernador Frank Plomp.
Gobernador di Aruba ta na Hulanda pa un bishita di trabao. Gobernador Boekhoudt entre otro lo presencia diamars 20 di september e apertura di Aña Parlamentario na Hulanda, mihor conoci como Prinsjesdag.


text:
“Join the biggest movement in the world” Fundashon Curaçao Clean Up (CCU) ta den preparashon kompleto pa e gran dia mundial di limpiesa djasabra awor 18 sèptèmber, hunt ku 180 pais mas.
Djasabra ùltimo tabatin e mainta di informashon ku kordinadornan ku a bai den un bon esfera. Tur dia e fundashon t’ei pa kontestá tur pregunta ,prosesá tur aplikashon di tur partisipante p’asina tur boluntario tin un espasio pa limpia un pida di nos dushi baranka. Djasabra awor dia 18 sèptèmber awo, for di 7 or te ku 11 or di mainta riba diferente aria e trabounan di limpiesa ta tuma lugá rònt Kòrsou,for di Wèstpunt te ku Oostpunt.
Kuida
Fundashon CCU ta rekòrdá tur partisipante pa tene kuenta ku reglanan eksistente di Covid, esta pa tene e distansia, bisti tapaboka kaminda ta nesesario i tambe limpia e mannan. Ademas kada persona mester kuida su mes di solo tambe bisti pèchi i krema pa kurpa kontra solo i mester kòrda keda bebe awa konstante. Tambe e fundashon keda rekordá tur hende ku ta traha banda di e kaya, pa apuntá un boluntario pa wanta e tráfiko.
Lèntfel habrí i gratis
Tur grupo ta risibí saku pa hinka e sushi aden; hantskun i algun hèrment, pa hasi limpiesa, ademas tin bakinan den sierto arianan i trùknan ku lo kore tur e arianan ku tin limpiesa pa hiba e shushi rekohé, tantu pa lèntfel Malpais i Koraalspecht. Tur dos lèntfel ta habrí hinter dia i entrada pa bai tira sushi e dia ei ta GRATIS pa tur partsipante registrá na e “World Clean Up Day”. Por sigui hasi uso di lèntfel manera a akordá ku e organishon.
Danki
Curacao Clean Up ta gradisí un I tur ku ta kontribuyendo ku e akshon di limpiesa mundial djasabra awor i ta desea tur partisipante un dushi mainta di limpiesa djasabra awor! DANKI KORSOU!!!
Atentamente,
Fundashon Curacao Clean Up
Sharo Bikker, tel 5154169


text: Diadomingo mainta a drenta informe di cu tin un adicto ambulante molestiando clientenan pidiendo placa dilanti negoshi den J.G. Emanstraat, mesora a dirigi patruya na e sitio. Na yegada di e patruya a bin compronde cu aki ta trata di e conocido adicto ambulante G. cu ta kedando (ilegalmente) den e edificio di ex-Officecentre den Concessielaan como cu e no tabata na e sitio ey polis a bay buske na unda e sa keda pero no a hay’e eynan tampoco. Pero eynan polis a haya un machete, 2 cuchiu y un bate cual polis a tuma tur esaki den beslag. Polis a busca den e area pero no a encontra cun’e.


text:
BOEGOEROEI – E grito di antaño “un pa tera, un pa lama” lo resona diasabra awo, 10 di september, cuminsando pa 2’or di atardi den bario di Boegoeroei, Shaba, y Montañaora cu e veteranonan den biyar crioyo enfrenta otro den e segundo buelta di e grandioso Copa Jani Brokke 2022 Bola 8 60+! Siman pasa tabata e dia pa “fula pulso”, pero e siman aki e losers round ta cuminsa y aki nan si no tin mayan!
Den prome buelta, Gino Geerman ta “survive” Nick Giel, wiskunde ta salba Ricky Quant for di legendario Buchi Briezen, Junini Quant ta domina Moonchi Kelly, Omar“Kilowatt” Lampe ta groin “Sheik” Orman, Franklin“Frenzo” Ruiz ta sacudi “Shorry” Giel foi otro, “LuckyViviano” Frank ta gana Lotto cu Nelson y ta bisa “dankjewel”, Grandmaster Edwin Chirino ta gana Carlo“Pythagoras” Croes, y Ernesto “3-banda” Pardo ta mustra Pepe “Le Rosé” tur banda dje mesa!
Pues asina’ki e bataya pa diasabra awor ta defini! Tur cu a cay den losers round presenta 2’or pa wega por cuminsa tempran, y tur cu a sigui pa winners round presenta 3’or pa sigui cu e lucha! Den losers, Nick lo enfrenta Buchi, dos legendario den Horeca contra otro! Moonchi lo bataya Sheik, Shorry lo lucha cu Nelson, y nada menos cu Carlos “Pythagoras” Croes lo enfrenta Pepe “Mal ehempel” LeRosé!
Den Winners cos ta cuminsa stoba cayente cayente ora Gino Geerman pone waterpas pa Ricky Quant, Junini lo controla coriente di Omar “Kilowatt” Lampe, Franklin“Frenzo” Ruiz lo drenta tombola cu “Lucky Viviano” Frank, y por ultimo, dos veterano grandi lo enfrenta otro ora Ernesto Pardo bataya Edwin Chirino! Shonnan, no keda sin presencia e clash di ciglo aki, diasabra awor 10 di december, cuminsando pa 2’or di atardi na Fermin’s Bar BQ aya n’e rotonde di Shaba-Boegoeroei! Yegaaaa!